Kultura eta bizimodu bitxiak - ZientziaEus\n2001/05/06 Imaz Amiano, Eneko - Elhuyar Zientziaren Komunikazioa\nKultura eta bizimodu asko arrotzak izan ohi dira kanpotarrentzat. Baina, maiz, arrotzak izateaz gain, arrazoirik gabeak edo zentzugabeak ere iruditzen zaizkio inori besteren kultura eta bizimoduak. Hala ere, gehienetan badira gauzak diren bezala izateko arrazoi logikoak, azaltzeko zailak eta ulergaitzak izan arren, edo areago, onartezinak iruditu arren.\nIndian behiak sakratuak dira eta nonahi ikusten dira.\nEgia da horrelako gaiak aztertzea ez dela erraza eta eztabaida ugari sortu izan duela, baita adituen artean ere. Baina, tira, guri bitxiak iruditzen zaizkigun kultura eta ohituretako baten zergatia azaltzen saiatuko gara eta horrek hausnarketarako balio dezala, besterik ez bada.\nNork ez du ikusi kalean hara eta ona dabilen Indiako behi baten argazkia? Bertan egondakoek ere ikusiko zituzten behiak lasai-lasai paseoan eta aldamenean jateko askorik ez duen gizaki txiroa. Eta hala ere, ezin behia hil eta jan, sakratuak dira eta.\nMendebaldeko kulturatik ikusita, horrek ez du zentzu handirik. Aditu askok esan izan du behiak gurtzea dela Indiako pobreziaren eta gosearen arrazoi nagusia. Esan ere esan izan da Indian ehun milioi behi dagoela ‘alferrik’ eta baliagarriagoak diren animaliekin eta gizakiekin lehiatzen dutela bazka lortzeko. Hori gutxi balitz, behi horiek oso esne gutxi ematen dute eta doi-doi dira euren bizitzan txahal bat edo bi hazteko gai. Edozein urtetan Indiako behien erdiak ez du esnerik ematen.\nGainera, Indiako zenbait eskualdetan oso zorrotzak dira behiak hiltzearen debekuari dagokionez eta liskarrak ere askotan gertatu izan dira hinduen eta musulmanen artean, hinduek behi-hiltzailetzat jo izan baitituzte musulmanak (musulmanek txerriak ez baina behiak hiltzen dituzte). Besteak beste, hori izan daiteke India eta Pakistanen arteko ezinikusi ‘historikoaren’ arrazoietako bat.\nBehi horiek (berez zebuak dira) oso gogorrak dira eta ugari diren lehorte handiei aurre egiteko gai dira. Oso itxura txarra izan eta ezertarako ez dutela balio iruditu arren, euriteak iristean indartu, loditu, kumatu eta esnea emateko gai izaten dira.\nIndiako nekazaritzan behiek garrantzi handia dute baina ez dituzte inoiz jateko hiltzen.\nEz da ahaztu behar Indiako nekazaritza-guneetan idiak erabiltzen dituztela hemen traktoreek egiten dute lana egiteko, hau da, lurrak landu eta gurdiak eramateko (arroza lantzen duten tokietan nahiago dituzte bufalo arrak). Eta, noski, idiak sortzeko behiak behar dira. Mendebaldeko nekazari bat galduta legoke traktorea hondatu eta konpontzeko edo berria erosteko modurik ez balu. Indiako nekazaria egoera berean geratzen da bere idia hil edo gaixotzen bada. Beraz, horregatik besterik ez bada ere, komeni da behi ugari edukitzea. Bestalde, kontuan izan Indiak ez duela petrolio askorik eta, ondorioz, petroliotik eratorritako erregaiak kanpotik eskuratu behar dituztela. Nekazaritza mekanizatuko balute lanak erraztuko lituzkete, baina kostuak izugarri garestitu ere bai eta, gaur egun, hala moduzko nekazaritzarekin iraun dezakeen milaka eta milaka nekazarik ezingo luke aurrera egin. Traktorea erosi, zaindu eta hondatzean konpondu egin behar da eta, gainera, erregaia erosi egin behar da ibil dadin. Idiak ez dute horrenbeste lan eskatzen eta ordezkoak izateko behiak edukitzea ere ez da garestia, esan bezala oso gogorrak baitira eta ia edozer bazkatuta irauten baitute.\nHorrela, Indiako behien zeregin nagusia garai onetan txahalak izatea da eta ez esnea ematea. Horregatik jasan dezake nekazari batek ia esnerik ematen ez duten behiak edukitzea. Eta, gainera, eman dezaketen esne apurra oso baliagarria da dieta osatzeko.\nBehaik edozein tokitan ikus badaitezke ere, ez da gorotz askorik ikusten inguruetan.\nBestalde, Indiako eskualde gehienetan basoak ere urri dira eta ez da erraza sukaldeetan erabiltzeko erregaia eskuratzea. Petrolioa ere garestia dela esan dugu. Orduan zer egin? Behi-gorotza erabili. Mendebaldeko soro handietan traktoreak erabiltzen dira eta, ondorioz, ez dago simaurrik soroak ontzeko; ongarri kimikoak erabili beharra dago. Indiako nekazari gehienek, zorionez edo zoritxarrez, ez dute ‘traktore-petrolio-ongarri kimiko’ zikloan sartzeko modurik, baina simaur ugari dute. Familia bakoitzean bada norbait familiako behiaren atzetik ibiliko dena eta gorotza jasoko duena, sukalderako su garbi eta iraunkorra ematen baitu. Gainera, urarekin nahasita, ore modukoa egiten dute etxeko zoruan jartzeko. Ore hori lehortzean gogortu egiten da eta garbitzeko erraza den zoru bilakatzen da. Hirietan, ukiezinen kastaren lana izaten da gorotza biltzea. Era berean, kasta horretako kideek larrua lantzeko baimena dute eta horrela lortu du Indiak larrugintza garrantzitsua. Noski, behi-gorotza ongarritarako ere erabiltzen da.\nIndian, gutxi gorabehera, 700 milioi tona simaur sortzen dute behiek. Erdia inguru simaurretarako erabiltzen da eta gainerakoaren zatirik handiena sukalderako erregaitarako, hau da 27 milioi tona keroseno edo 35 milioi tona ikatz edo 68 milioi tona egurraren baliokidea.\nHorra hor, behiak ez hiltzeko beste hiru arrazoi: simaurra, erregaia eta etxerako zorua eskuratzeko modua.\nBeraz, goseak amorratzen dagoen nekazariak behia hilko balu egun batzuetarako haragia edo dirua lortuko luke, baina montzoia iristean ez luke loditzeko behirik izango, edo ez luke txekorrik hazteko behirik izango eta ez luke gaixotutako edo hildako idia ordezkatzeko modurik izango, edo ez luke jakiak prestatzeko erregairik izango edo ez luke etxean zoru sendo eta garbia jartzeko modurik izango. Eta nekazari izaten jarraitzeko, lurra ereiteko traktorea erosi beharko luke, erregaia erosi beharko luke eta zorua egiteko porlana erosi beharko luke.\nBehiak askatasun osoz ibiltzen dira hiriko gune ezberdinetan.\nHorrek dirua eskatzen du, noski, eta nekazari gehienek diru hori ez dutenez eta eskuratzeko modurik ez dutenez, denboraldi batean tripa bete edota irabazitako diruak xahutu ondoren, nekazaritza-gunetik hirira joan beharko luke bizitzera. Baina Indian hori ez da oso aukera ona, hiriak aspaldi bete baitziren lanik ez duen jendez.\nEta horrek guztiak ingurugiroarekin ere badu lotura. Azken finean, Indiako behi baten eraginkortasun energetikoa (kontsumitzen duen kaloria-kopurua zati ematen duen kaloria-kopurua) % 17 da eta mendebaldeko behi batena % 4. Hau da, energia edo bazka gehiago eta, beraz, soro eta larre gehiago behar da mendebaldeko behi bat elikatzeko. Eta soro edo larre gehiago behar bada, ingurua gehiago eraldatu behar da.\nBeraz, guri bitxia eta ulergaitza iruditu dakiguke Indian behiak gurtzea eta eurentzat erlijio bilakatu da hori, baina gizartea osatzeko modu sozio-ekonomikoa ere bada, baita giza- populazioaren eta naturaren arteko oreka finkatzeko modua ere. Hori bai, ez dator bat guk ongizate-gizartea deritzogunarekin.\nEta txerriarekin zer?\nHinduena ez da guretzat ‘bitxia’ den kultura bakarra. Testuan musulmanak ere aipatu ditugu. Musulmanentzat txerria da galarazita dagoena. Erlijioaz at, ez dirudi zentzu handirik duenik, ezta? Eurei erlijioak debekatzen die txerria jatea, baina erlijio horiek sortu zirenean, nahita ere ezingo lukete txerririk hazi denbora luzez.\nKontuan izan behar da erlijio musulmana eta judua Ekialde Hurbilean sortu zirela eta hori lurralde nahiko lehorra dela. Paraje ireki eta erdi basamortua zirenetan giza talde asko nomadak ziren eta ezin esan txerria bizimodu eta lurralde horietarako ona denik. Txerriek basoa, edo gutxienez itzala, behar dute eta gutxieneko hezetasuna ere bai.\nHezetasunik ezean euren gorotz eta pixetan bustitzeko joera dute, hau da zikin bilakatzen dira. Giza talde ez nomadak izan baziren oasietan eta, itxura batean, txerriak bertan ongi iraungo zukeen, baina kontuan izan txerriak denetik jaten duela, baita gizakiak jaten dituen fruitu eta haziak ere. Eta horrek gizakiarentzat baliagarri diren baliabideetako asko txerriei bideratzea eskatuko luke, eraginkortasun ekologikoa murriztuz (zenbat eta bitarteko gehiago oinarrizko elikagai eta azken elkagaiaren artean, orduan eta eraginkortasun txikiagoa).\nBeraz, txerriak ez ziren oso egokiak oasietan hazteko ere. Testuinguru horretan errazagoa da txerria zikina dela, gaixotasun-eramailea dela eta abar esan eta, azkenean, txerria jatea debekatzea. Bada, noski, beste hainbat kultura ‘bitxi’, baina horietako asko eta asko baliabide ekologikoen inguruko hausnarketa sakonarekin ulergarri bihur daitezke. 20 urtetik behin izugarrizko txerri-janak egiten dituzten kulturak, etengabe gatazka eta guda tribaletan ari direnak, alboko tribuaren animaliak eta emakumeak lapurtzea ohituratzat dutenak, izugarrizko aberastasunaren jabe direla adieraztea gustatzen zaien kulturak, sorginkeriak… askok dute taldearen iraupenaren eta baliabide ekologiko mugatuen iraupenarekin lotura.\nSai zuriaren ohitura koprofagoak


Karlistaldietan girotu dau Anjel Lertxundik nobela barria - bizkaie.biz\nKarlistaldietan girotu dau Anjel Lertxundik nobela barria\nBizkaie! 2020-05-27 09:56 Kulturea\nJazoera historikoetan baino, pertsonaien jokabidean ipini dau arretea.\nGilles de Rais pertsonaia orain dala 25 urte idatzitako ipuin baten erabili eban Anjel Lertxundik lehenengo aldiz. Orain barriro jo dau beragana, baina formatu zein istorio aldetik guztiz independentea da Alberdania argitaletxeagaz plazaratu barri dauen Gilles de Rais nobela laburra. Hirugarren Karlistaldiaren (1872-76) giroan kokatu dau liburua idazle gipuzkoarrak, baina gerrako jazoera historikoetan baino, istorioan agertzen diran pertsonaien jokabidean, gogoetetan eta aukera moraletan sakondu dau gehienbat.\nVincent antzerkigile frantsesa da nobelako narratzailea eta istorioaren ardatz nagusietako bat. Agintari karlista batzuen agindu bitxia jasoko dau: Karlisten tropen animoak biztuteko antzezlan bat sortzea, eta Joana Arc-ekoa pertsonaia historikoa istorioaren parte izatea.\nPlanteamendu horrek aukerea emon deutso Lertxundiri norbanakoen erabagien inguruan gogoetea egiteko. Vincentek bere sormena saltzen dau diruaren truke, gerra propagandarako antzezlana egin dauelako. Bere buruari egindako traizinoa balitz legez, zalantza horretan sartuko da Vincent.\nAzterketa moraletan aurreko lanetan baino gitxiago sartu dala onartu dauen arren, Lertxundik gai ugari jarten ditu mahai ganean Gilles de Rais nobelan: Poterea eta honen erabilerea, duintasuna, pertsonaien kontraesanak... baita hizkuntzen erabilerea be.\nEuskal Herriaren historian garrantzi handiko momentua izan bazan be, Karlistaldiko jazoera historiko zehatzak ez ditu gehiegi aitatu Lertxundik, ez dau istorioa alderdi horretara eroan nahi izan, unibersaltasunaren alde egiteko asmoz. Benetan bizi izan ziran orduko persona gitxi aitatzen dira, horreetako bat Karlos VII.a erregegaia. Erdi Aroan bizi izan bazan be, Gilles de Rais be agiri da, nobelako pertsonaien interesen arabera erabilten dan figura lez.\n2019ko udagoienean argitaratu eban Anjel Lertxundik Itzuliz usu begiak, itzulpengintzearen eta literaturearen inguruko saiakera mamintsua. Gilles de Rais honegaz, beraz, fikzinora bueltau da.


Asteasu Batuz nagusitu zaio EAJri - Asteasu - Tolosaldeko ataria\nAsteasu Batuz nagusitu zaio EAJri\nTolosaldeko Ataria 2019-05-27 09:31\nMaria Pilar Legarra izango da Asteasuko alkatea; 499 botorekin, zazpi zinegotzi lortu dituzte.\nAsteasu Batuz taldea izan da garaile Asteasun. 499 boto jasota, zazpi zinegotzi izango dituzte datozen lau urteetan. EAJk, aldiz, 158 boto eskuratu ditu eta bi zinegotzi edukiko dituzte. PSE-EE zinegotzirik gabe geratu da 19 botorekin. Gainera, 30 boto zuri eta hiru baliogabe ere egon dira. Emaitza horiekin, Maria Pilar Legarra izango da Asteasuko alkatea hurrengo lau urteetan.\nPartaidetzari dagokionez, %61,24koa izan da, hau da, duela lau urte baino %1,35 baxuagoa. Orduan ere hiru aukera zituzten asteasuarrek, eta Asteasu Batuz taldea izan zen garaile, 468 botorekin, zazpi zinegotzi lortuta. EAJk, 184 botorekin, bi zinegotzi izan zituen. PSE-EEk, berriz, hamabi boto jaso zituen zinegotzirik gabe geratu zen.


FDDI - Wikipedia, entziklopedia askea.\n3Kodeketa eta Protokoloak\nFDDI (Fiber Distributed Data Interface ), ANSI erakundeak definitutako konputagailu-sareko estandar bat da. Zuntz optiko bidezko Token Ring (IEEE 802.5) sare lokala da.\n2 Maila fisikoa\n3 Kodeketa eta Protokoloak\nEstandar honek lekukoaren protokoloa oinarritzat eta eraztun topologia duen sare bat definitzen du. Bere abiadura 100 Mb/s-koa da 200 km arteko distantzietan. Askoz jota, 1000 estazio konekta daitezke.\nBanda zabalera handia duenez, sare lokalak elkar konektatzeko bizkarrezur (backbone) sare bezala erabiltzen da.\nFDDI MAN eta LAN sareetan erabiltzen da eta sarea administratzeko bere estandarra du STM (Station Management).\nEthernet eta Token Ring pareko sare zerbitzuak eskaintzen ditu FDDI-k (OSI-ko 1. eta 2. maila)\nBere egitura noranzko ezberdinetan transmititzen duten zuntz optikozko bi eraztunez osatuta dago . Bietako zuntz bati matxuraren bat gertatu ezkero bestea lagungo bezala erabiliko litzateke. Estazio bateko kableak hondatuko balira, aldameneko bi estazioetako kableak lotuko lirateke, hau da, eraztuna itxi eta luzera bikoitzeko eraztun bakarra osatu. Kable kontzentratzaileak ere erabil daitezke, IEEE 802.5 arauan bezala\nKodeketa eta Protokoloak[aldatu | aldatu iturburu kodea]\nKodeketa 4B/5B da. Lekukoaren protokoloa oinarritzat erabiltzen du baina estazio batek ez du lekukoaren buelta itxaron behar transmititu ahal izateko.\nFDDI-ren oinarrizko sare protokoloak IEEE 802.5-koetan oinarritzen dira. FDDI-n definitutako tramak IEEE 802.5-ekoak bezalakoak dira baina RDSI sare konmutatu bateko trama asinkronoak ere jaso ahal ditu. Aproposa da datuak eta ahotsa transmititzeko, beraz denbora errealeko aplikazioekin erabiltzeko egokia.


Biko Teka, ilustrazio eta narraziogintza tailerra - Sakanako Mankomunitatea\nIruñeko Udalak, haurrentzako album ilustratuak sortzeko Etxepare sariak eta Galtzagorri elkartearekin elkarlanean Biko Teka, liburu ilustratuetarako ilustrazio eta narraziogintza tailer trinkoa plazaratu du. Liburu ilustratu bat nola pentsatu, idatzi, sekuentziatu eta marraztu daitekeen landuko da idazle-ilustratzaileak bikoteka jarriz modu praktikoan. Tailerra doakoa da eta Harkaitz Cano idazleak eta Aitziber Alonso ilustratzaileak koordinatuko dute.\nIkastaroa San Frantzisko liburutegian burutuko da martxoaren 27, 28 eta 29an, 09:00etatik 14:00etara eta 16:00etatik 19:00etara. Eskaerak aurkezteko epea martxoaren 10ean amaituko da. Izen emateko, curriculuma, NANaren fotokopia, telefono zenbakia eta helbide elektronikoa galtzagorri@galtzagorri.eus helbidera bidaltzeaz gain, ilustratzaile bakoitzak bere 3 ilustrazio bidali beharko ditu, eta idazle bakoitzak testu labur bat.\nOinarriak hemen ikusi.\nErantzunak desaktibatuta daude Biko Teka, ilustrazio eta narraziogintza tailerra sarreran


"Kazetaritza parekidea beharrezkoa da" - Debagoiena - Goiena.eus\n"Kazetaritza parekidea beharrezkoa da"\nLarraitz Zeberio Lekuona 2015-12-07 11:57\nKomunikatzaileek lan-tresna berria dute eskura; lagungarria izango da genero aldagaia kontuan hartzeko eta automatizatutako zenbait prozedura ezbaian jartzeko. ['Puntua' astekarian, abenduaren 4ko alean, argitaraturiko elkarrizketa.]\nHizkuntzak ez dira sexistak, egiten dugun erabilera da sexista. Bazegoen kezka Goienan, eta udaberrian prestakuntza saio bat baino gehiago egin zituen Arantza Santestebanek (Iruñea-1979) Arrasaten. Amaitu zen ikastaroa, baina ez kezka, eta esku artean dugu orain lan-tresna berria: Komunikazio parekiderantz kazetarientzako eskuliburua. Durangoko Azokan aurkeztuko dute Arrasateko Udalak, Goienak eta egileak berak, Arantza Santestebanek.\nZer dugu esku artean, Arantza?\nKomunikazio parekidea lortzeko bidean kazetarien lana erraztuko duen erreminta bat. Hori da helburua, eta uste dut gauza praktiko bat gelditu dela. Ez da formula magiko bat: hau aplikatuta egiten den komunikazioa ez da izango parekidea halabeharrez, baina uste dut lagunduko duela kontzeptu batzuen inguruan kontzientzia hartzen.\nKontzientzia hartzea da lehenengo urratsa?\nBai, eta liburuaren lehenengo atalean lantzen ditut aspektu horiek, gehienbat. Bigarren atala praktikoagoa da: informazioa bilatzerakoan, eraikitzerakoan eta zabaltzerakoan normalean kontuan hartzen ez diren elementuak jaso ditut. Prozedura horietan genero ikuspegitik arreta jartzeko elementuak eskaintzen ditut.\nZeintzuk dira normalean kontuan hartzen ez diren elementu horiek?\nEsaterako, informazioa eraikitzerakoan bilatzea sexuaren araberako datu bereiziak, eta datu horiek dauzkagunean emakumeen egoeraren gainean arreta berezia jartzea. Sortu den egoera horretan ze botere harreman gertatzen diren aztertzea —emakumearen kasuan baliabide ekonomikoak, egoera soziala, rolak…—. Horiek kontuan hartzeko irizpide batzuk ematen ditut.\nLan-tresna bat sortzea zen helburua, zerbait praktikoa. Bazegoen aurretik ezer?\nBai; jo dut jatorri askotariko estilo liburu askotara, bertatik neurri ezberdinak atera ditut eta gurera ekarri ditut. Kontsultatu ditut, batez ere, herrialde katalanetako estilo liburuak, Kantabriako bateren bat, Hego Ameriketakoak... Horretaz gain, eta euskararen kasuan hizkuntzaren erabilerarekin lotutako neurriak ere jaso ditut. Zehatzak dira eta atalka antolatu ditut: kirolak, estereotipoak… Eta azkenik, interesa dutenendako atal bat gehitu dut, non eskaintzen ditudan intereseko loturak eta kontsultarako webguneak, hurbilekoak eta erreferentzialak.\nInguruko hedabideek garrantzia ematen diote komunikazio parekidea egiteari?\nKezka hori gero eta gehiago dagoela esango nuke, baina ezberdintasuna da zein hedabidek ipintzen dituzten neurriak hori konpontzeko eta zeintzuek ez. Politikoki zuzena da esatea baietz, kontuan hartu behar direla parekidetasunerantz abiatzeko aspektuak, eta gaur egun diskurtsiboki zalantza ezina da badagoela hutsune bat. Baina hedabide batzuek jartzen dituzte neurriak, eta beste batzuek ez. Hor dago aldea. Eta neurriak hartzea izan daiteke gaia estilo liburuan jasotzea, prestakuntza saioak egitea, pertsona bat hartzea genero oreka mantentzearen ardura izango duena... Gero, gertatzen da neurririk hartzen ez dituzten hedabideetan badaudela emakumeak sentsibilitate handia dutenak, eta, askotan, horiei esker lortzen da gai honetan arreta jartzea.\nGehiago dira neurriak hartzen dituztenak hartzen ez dituztenak baino?\nDatuak aztertzen baditugu, estatu espainiarrean desoreka handia dago zuzendaritza postuetan. Euskal Herrira etorrita, egia da euskaraz ekoizten duten komunikabideen artean datuak hobeak direla. Goienaren kasuan, esaterako, gizonezkoak baino emakume gehiago zaudete erredakzioan zein zuzendaritzan. Orokorrean, oraindik lan handia dago egiteko, azken finean, perspektiba guztia aldatzeaz ari garelako.\nBadaude ikerketak komunikazio parekidearen gainean Euskal Herrian eta kanpoan?\nEstatu espainiarrean badago estilo liburuen, komunikabideen eta genero ikuspegiaren gainean lerro akademiko oso bat antolatuta, eta komunikabideetako profesionalek bideratua.\nHerrialde Katalanetan askoz ere sakonduagoa dute gaia. Esaterako, emakumeen behatoki bat dute, zeinek, beste gauza batzuen artean, hedabideen jarduna gainbegiratzen duen.\nEuskal Herriari dagokionez, Emakundek duela gutxi antolatu ditu gaiaren gaineko jardunaldi batzuk Begira batzordearen bitartez. Publizitate agentziekin eta hedabideekin dihardute, eta oraindik prozesuan den kode deontologiko batean ari dira lanean. Esan daiteke Euskal Herrian ibilbide bat egin dela, baina oraindik urrats gehiago egin behar dira helburua, azken batean, informazioan eta hedabideetan benetan eragitea bada.\nGure hizkuntza euskara da. Gai honekin lotuta badu bereizgarririk?\nHizkuntzak berez ez dira sexistak, erabilerak dira sexistak. Egia da euskarak ez duela maskulino generikoa edo orokorra, eta eraldaketarako oso tresna baliagarria izan daiteke, baina badaude pertsona batzuk ekarpen handia egiten ari direnak zentzu horretan. Esaterako, Amelia Barquin edo Amaia Alvarez. Planteatzen dute hizkuntza bat dela munduaren ikuskera baten adierazlea, eta zentzu horretan euskal pentsamendua edo kosmobisioa ere maskulinoa dela. Eta adibideak jartzen dituzte. Esaten dugu, jaun eta jabe; eta zergatik ez andre eta jabe? Edo esaten dugu txapela buruan eta ibili munduan; eta zergatik ez zapia buruan eta ibili munduan? Badago hor ere gizona erdigunean jartzen duen erabilera androzentriko bat. Orduan, euskarak ere baditu bere ajeak. Baina bai, genero markarik ez izateak bihurtzen du euskara oso tresna baliagarria parekidetasunaren eraldaketarako. Neurriak hartu behar dira.\nEta zer iruditzen zaizu esku artean dugun tresna hau euskarazko tokiko komunikabide batetik etortzea?\nIruditzen zait lana ondo egiteko kezka handia dagoela, eta uste dut eskertzekoa dela, kezka ateratzen denean gune horretatik. Kasu honetan, Emakume Txokoaren kezka zen, baina Goienak ere kezka bera zuen. Bat egin dute, eta elkarlan bat abiarazi dute. Eta, kasu honetan, ni etorri naiz eta prestakuntza ikastaro bat eman dut. Baina asuntoa ez da hor bukatzen. Badago oraindik ere borondate bat urrats gehiago egiteko. Uste dut beharretik abiatu dela egitasmo hau, ikusten delako badagoela hutsune bat. Eta tresna bat sortu da… Eta uste dut justu hori dela prozesu egokia. Egiten denean benetan beharretik abiatuta, eta ez politikoki zuzena delako.\nIkus-entzunezkoa ere garrantzitsua da. Hor ere egongo dira kontuan hartu beharreko irizpide batzuk?\nBai. Azken hogei urteotan ikus-entzunezkoak eztanda handi bat izan du. Askotan, idatzizko albistea baino lehenago iristen da irudia, eta hor, kazetaritzaren praktika batzuk aldatzen ari dira. Eskuliburuan lantzen dut gaia. Jaso ditut oso irizpide zehatzak bai irudiaren trataerari dagokionez, bai irudia atera aurretik kontuan hartu beharreko irizpideei dagokienez: enkoadraketa, fokatzea… Oso oinarrizkoak dira, baina horiek barneratuta aldaketa batzuk gertatuko dira. Hala ere, egia da ikus-entzunezkoarekin lotuta genero ikuspegitik ez dagoela oraindik ekoizpen teoriko eta praktiko handirik.\nEta hedabideak gai honetan ahalegin hori egiten duenean, zer jasotzen du irakurleak?\nHartzaileak… ba, hartzailearen arabera. Badaude hartzaile batzuk hori eskatzen dutenak. Gutxiengoa dira: feministak edo oso politizatuak. Horiek eskertu egingo dute ahalegina. Baina sor daiteke baita ere kazetariaren eta hartzailearen arteko harreman berri bat non kazetariak ematen dizkion beste eduki batzuk, eta non hartzaileari irekitzen dizkion perspektiba berriak. Errealitatea ekoiztu egiten da. Nahiz eta kazetaritza saiatzen den beti ahalik eta irudi objektiboena ematen, esan daiteke ez dagoela objektibotasunik. Genero aldagaia kontuan hartzen badugu, inguratzen gaituenaren irudi justuagoa ematen dugu, eta genero aldagaia kontuan hartzen duen kazetaritza batek posizio bat hartzen du egitura patriarkatuak sortzen dituen desoreken aurrean. Ikuspegi demokratiko baten aldetik genero aldagaia kontuan hartzea bada pertsona guztien eskubideen alde egitea, nire ustez. Generoen artean dagoen desoreka konpondu nahi badugu, beharrezkoa da kazetaritza parekidea. Gaur egun, elementu horiek barneratzea hautu politikoa dela esango nuke.\nPeriferiako gaiak erdigunera ekartzea bada lan-ildo honetan jorratu beharreko beste eremu bat?\nUste dut hedabideek eta kazetariek badutela ardura bat parekidetasunarekin: rolak ez betikotzea, rol horiek nolabait alteratzea... Eta, nahi izanez gero, hedabideek gauza asko egin dezakete rol horiek eraldatzeko eta fokua beste leku batzuetan jartzeko... Beste modu batean esanda, periferiatik zentrora ekartzeko normalean kanpoan gelditzen diren pertsona eta eredu batzuk. Azken finean, eredu berriak eskaintzea.\nLan gatazken gaineko albisteak, esaterako. Gizonak badira protagonista, gehienetan, izugarrizko epika dago deskribapenetan: “Felix, 50 urte, bi seme ditu eta emaztea langabezian dago...”. Zoaz garbitzaile enpresa bateko lan gatazkaren gaineko albiste batera, eta irakurriko duzu: “Grebak 40. eguna bete du gaur. Langileak negoziaketetan daude patronalarekin...”. Epika guztia desagertu egiten da. Lan munduan gizonaren irudia handitu egiten da. Oreka elementuak landu behar dira, nire ustez.\nHori, hain justu, izan daiteke gure indarguneetako bat? Bereizgarri bat?\nZalantzarik gabe. Iruditzen zait, gainera, etorkizuna hortik datorrela. Feminismoan urte pila bat daramazkit, eta, hasi ginenean, duela 20 urte, ez zegoen ia deus zentzu honetan. Oso zaila zen nork bere buruari feminista zela aitortzea. Gaur egun, feminismoak harrigarriki egin du aurrera. Lan handia egin da, oso profesionala eta oso konstantea… eta horrek eman ditu emaitza batzuk nazioartean, oro har, eta Euskal Herrian oso nabarmenki. Pentsatzen dut etorkizuna beste balio batzuetarantz doala. Instituzioetan, alderdi politikoetan, hedabideetan... badago tentsio bat generoaren gaiari dagokionez, eta beste gai batzuekiko ere bai. Etorkizuna hortik etorriko da, eta uste dut garrantzitsua dela neurri batzuk hartzen hastea eta euskarazko hedabideei etorkizuneko balio horiek gehitzea.\nIkusten dizkiozu ajeak gaur egungo kazetaritzari?\nEz naiz kazetaria, baina, izan dudan harremanarengatik, konturatu naiz eguneroko kazetaritzan, egunero atera behar den aldizkari horretan, oso automatizatuta daudela prozedura batzuk. Hasteko, iturriak, zeinengana goazen informazio bila. Gehienetan, eskura dauden horiek dira, eta hor ari gara errealitatea eraikitzen informazio iturrien arabera. Eguneroko kazetaritza horretan sortu nahi badituzu bestelako albiste batzuk, ohitura batzuk aldatu egin behar dira, eta eguneroko prentsan zaila da hori. Aldiz, konturatu naiz\nastekarietan edo gehigarrietan gehiago egiten dela ahalegin hori. Denbora luzeagoa dago, eta jendeak aurrez pentsatzen ditu gaiak. Hor badago denbora luzexeagoa edukietan pentsatzeko. Nire ustez, ez da kasualitatea une honetan Euskal Herriko hedabideen gehigarri gehienetan feminismoarekin lotutako edo etorkinekin lotutako eduki asko lantzea. Astekari batek beste prozedura batzuk ditu eta beste gai batzuk lantzen ditu, mimo handiagoarekin.\nZure ustez, orduan, iturri guztiek ez dute zilegitasun bera hedabideendako?\nEz. Mugimendu feministak lorpen handiak egin ditu azken urteotan, baina gaur egun, oraindik ere, ez du zilegitasun osoa eraso bat dagoenean, esaterako. Aktibatu ditu erantzunak, eta, askotan, informazio iturri da albistea eraikitzerakoan, baina, gehienetan, ez da bertsio ofizialaren garantea.


Scotland konderria (Ipar Carolina) - Wikipedia, entziklopedia askea.\nScotland konderria (Ipar Carolina)\n34° 50′ N, 79° 29′ W / 34.84°N,79.48°W / 34.84; -79.48Koordenatuak: 34° 50′ N, 79° 29′ W / 34.84°N,79.48°W / 34.84; -79.48\n825,8 km2 (%99.54)\n3,83 km2 (%0.46)\nScotland konderria (ingelesez: Scotland County) Ipar Carolinako konderri bat da, Ameriketako Estatu Batuetan. Hiriburua Laurinburg da. 2010eko zentsuaren arabera 36.157 biztanle zituen, Scotland kilometro koadroko azaleran.\nScotland konderriak 829.64 kilometro koadro ditu. Horietatik 3.83 ura dira. Beste 825.8 lurra dira. Biztanleria dentsitatea 43,58 da.\n2010eko zentsoan bizi ziren 36.157 pertsonetatik 17.359 txuriak edo hispanoak dira. Horietatik hispano edo latino kategorian 754 dira. 13.884 beltzak edo afroamerikarrak. 3.860 amerikar natiboak ziren eta 7 Hawaii edo Pazifikoko irletako natiboak. 276 asiarrak ziren. Bestelako arraza bat kategorian 49 biztanle daude. Bukatzeko euren burua arraza bat baino gehiagotan 722 pertsonek kokatzen zuten.


Zorionak EHLG: 13 urte nekazaritza herrikoiaren alde Iparralden — Manu Robles Arangiz Fundazioa\nArtikulu hau Enbatan argitaratu da\nBerrikuntza bati buruz?\nAzken denbora hauetan berrikuntza, «innovation» delakoa, anitz aipatzen da laborantza arloan ere. Duela ez aspaldi, Frantses estadoak bideratu duen TIGA proiektua aipagai zen. Euskal Herriko laborantza munduko aktore ezberdinek lan ildo berritzaileak presentatu zituzten, hautagaitza deialdi baten barne.\nElgarrekin kausitu dugun berritze handiena izan da laborantza bere kuadrotik ateratzea eta gai frango (izan elikadura, kontsumitzaileekin lotura, ura, ingurumena, klima aldaketa, lurraren zaintza,etab.) lantzea gizarteko beste eragilekin batera.\nBainan, zer da berritzaile izaitea gaur egungo kontestuan? Zer zentzu har lezake berritzaile izaiteak, laborarien kopurua apaltzen ari denean, etxaldeak gero eta handiagoak bilakatzen direlarik edo segidarik gabe gelditzen eta araberan erreparoa ttipituz doalarik? Izan laborantza produktibista ala herrikoia, biak berritzaile izan daitezke, alta eragin ondorioak ez dira batere berdinak lurralde batentzat. Hala ere, frangotan entzuten da ez direla bi modeloak elgarren aurka jarri behar.\nBadu orain 13 urte berritzaileak girela Euskal Herriko Laborantza Ganbaran, sail ainitzetan alternatibak bideratuz, Arrapitz federakuntzak egiten duen bezala 1980-az geroztik. Elgarrekin kausitu dugun berritze handiena izan da laborantza bere kuadrotik ateratzea eta gai frango (izan elikadura, kontsumitzaileekin lotura, ura, ingurumena, klima aldaketa, lurraren zaintza,etab.) lantzea gizarteko beste eragilekin batera.\nBide luze hortan, lan parte bat egina dugu bainan politikariekin badugu oraino zer egin. Euskal Herri elkargoak laborantzaren ardura bereganatu du. Duela urtea, egituratze ofizial bat proposatzen ginduen nun juntatuko diren laborantza munduko aktore guziak bai eta herri elkargoko hautetsiak eta gizarte zibilaren arduradunak, honen egin beharra litekelarik laborantzaren politika eta orientabidea plantan emaitea. Osaketa anitza horrek, orain arte departamendu mailan ezagutu ditugun sindikat indar jokoetarik atera behar gaitu.\nLurralde antolaketak ekarri dauku berrikuntza, Euskal Herriko 158 herriak juntatuz. Pusa dezagun urrunago laborantzaren egitura publikoa sortuz. Berritzaileak izan gaiten hor ere. Ideiek eta asmoek beren bidea egiten dute, horien berri emanen dautzuegu heldu den urtarrilaren 20an, Ainiza Monjolosen, gure urtebetetze kari. Jin nunbre handian eta anartean urte berri on bat deneri!\nEuskal Herriko Laborantza Ganbarako Ko-lehendakari


Joxe Mari Kortaren omenezko bizikleta irteera egingo da bihar . diariovasco.com\nJoxe Mari Kortaren omenezko bizikleta irteera egingo da bihar\nIaz egindako Joxe Mari Kortaren omenzeko bizikleta irteeran. / XIRULA\nIrteera goizeko 9:00etan izango da Lubaki kiroldegi aurretik eta 20 kilometroko ibilbidea egingo da\nSastrakas Mendiko Bizikleta taldeak Joxe Mari Kortaren omenezko irteera antolatu du igande honetarako. Taldea goizeko 9:00etan aterako da Lubaki kiroldegi paretik eta honako bidea egingo du: San Migelera igo eta Oikia, Ibañarrieta eta Arroa goia zeharkatu ondoren, Arroa behera iritsiko dira. Han, Kortari ohiturazko omenaldia egingo diote bere monolitoaren aurrean. 20 kilometroko ibilbidea amaitzeko, Zumaiara bueltatuko dira irteerako parte hartzaileek.\nIbilbide luzeagoa egitera animatzen direnentzat irteera 8:00etan izango da. Hauek Elorrixara igo eta gero, 9:00etan bueltatuko dira berriz ere Lubaki kiroldegira, beste taldekideekin batera antolatutako irteeran parte hartzeko.\nJoxe Mari Kortaren senideek eta lagunek hartzen dute parte omenaldi honetan baina mendiko bizikletan aritu nahi duen guztiari dago irteera hau zabalik.


Urtarrilaren 22an Eider Rodriguezen ‘Bihotz handiegia’ ipuin-bilduma aztertuko da Sutegi Udal Liburutegian – Usurbil Eginez\nUrtarrilaren 22an Eider Rodriguezen ‘Bihotz handiegia’ ipuin-bilduma aztertuko da Sutegi Udal Liburutegian\nUsurbilgo Sutegi Udal Liburutegiak eta Usurbilgo Udaleko Parekidetasun Sailak antolatuta, urtarrilaren 22an (asteazkena) Eider Rodriguezen ‘Bihotz handiegia’ ipuin-bilduma aztertuko da ikuspegi feministatik, Kattalin Miner kazetari eta idazleak bideratuko duen saioan. Ekimena arratsaldeko 19:00etan hasiko da Sutegiko liburutegian.\nBihotz handiegia ipuin-bilduma\n“Ez du batere gogorik senar ohia zaintzera joateko, baina alabak hala eskatu dio eta gizonari bizialdi laburra geratzen zaionez, ahalegin txiki bat egin behar luke agian. Liburu honi izenburua ematen dion kontakizun luzeena eta lehendabizikoa da “Bihotz handiegia”, garai baten amaierari buruz diharduena, maitasunaren hondakinez. Arroztasun sentipena dute Eider Rodriguezen sei ipuinetako pertsonaiek: nolakoa izaten ari da bikote bizitza hau, zein desio ote ditu auzokide perfektuak, nor bihurtu gara sute ikaragarriaren ondoren, ginekologoak erakutsiko al dit nolakoa naizen barrutik, zer espero zuten izango nintzela, norenak dira esku hauek. Konplexuak eta arruntak dira aldi berean hemengo bizilagunak, jarrera ideologikoaren eta irrika eutsiezinaren arteko lehian dabiltzanak batzuetan, zalantzati edo kontraesanean, baina gorabeherei beti aurre egiten”.\nEider Rodriguez Oreretan jaio zen, (1977). Publizitatean lizentziatua eta lanbidez irakaslea da EHUko irakasleen unibertsitate eskolan. Kazetari lanetan aritua da artikulu ezberdinak argitaratuz, besteak beste, The Balde, Oarsoaldeko Hitza, eta Hitzak eta ideiak aldizkari eta egunerokoetan. Eta handik gutxira gaur (Susa, 2004)) narrazio liburua da argitaratu duen lehen literatur lana.\n2006an Irene Nemirovskiren lehen liburua Le bal euskaratu du Eider Rodriguezek Dantzaldia (Txalaparta, 2006) izenburupean. Hogeita bost urterekin idatzi zuen Nemorovskik liburua. Naziek Auschwitzen hil zuten idazleak ama-alaben arteko hartu-eman istilutsuak jorratzen ditu liburu honetan. 2018an Euskadi Saria jaso zuen Bihotz Handiegia lanagatik eta urte berean Haur eta Gazte literatura Euskadi Saria Santa Familia lanagatik.\nKattalin Miner Perez (Hernani, 1988) gipuzkoar kazetari, idazle eta ekintzaile feminista da. Euskal Herriko Unibertsitatean Kazetaritzan lizentziaduna eta Bartzelonako Unibertsitate Autonomoan Literatura Konparatuan masterduna da. Horrez gain, Gizon eta Emakumeen Berdintasuneko masterra egin zuen EHUn.\n2015ean Igartza Saria irabazi zuen Kafe beteak izenburuko eleberri proiektuagatik, baina 2017an eleberria argitaratu zenean Nola heldu naiz ni honaino izenburua jaso zuen. Bertan gaur egungo aktualitatearen erretratuaren deskribapen zehatz bat egiten du Jezabel izeneko emakume gaztearen bizitza kontatuz. 2019an Moio: gordetzea ezinezko zen saiakera liburu argitaratu zuen Tene Mujika beka irabazi eta gero. Bertan Aimar Elosegi Ansa gazte transexualaren suizidioaren inguruko memoria ariketa egiten du, bederatzi lagun elkarrizketatuz.\nEuskal hedabideetan kolaborazioak egin izan ditu: EITB, Berria, Naiz eta Argian besteak beste.\nPosted on 2020/01/20 2020/01/20 by usurbileginezPosted in Orokorra\nAurrekoa Aurreko sarrera: Otsailaren 22an Usurbilen ospatuko den inauterietako jaiaren gaia aukeratu da: Dantza\nHurrengoa Hurrengo sarrera: Urtarrilaren 23an Atxegaldeko Jai Batzordearen bilera irekia txosna kokatu ohi duten lokalean


Asunción Klinikako Prestakuntza eta Ikerketa alorrak klinikako langileei tresnarik onenak eman nahi dizkie, beren lana ahalik eta modurik onenean egin dezaten. Hiru kudeaketa-erakundek osatzen dute, eta modu koordinatuan lan egiten dute, helburu hauekin:\nLangileen prestakuntza-kezkak jasotzea eta identifikatzea.\nLangileen eta zentroaren behar estrategikoen arabera, prestakuntza-programak eta ikertzaileak bideratzeko ildo estrategikoak diseinatzea.\nBehar eta kezka horiei erantzutea urteko prestakuntza-plan baten diseinuarekin, barne eta kanpo formazioak barne (ikastaroetara, biltzarretara, jardunaldietara, masterretara, etab.).\nPrestakuntza- eta ikerketa-proiektuak garatzeko finantza- eta antolaketa-laguntza ematea.\nHonako hiru erakunde hauek osatzen dute prestakuntza eta ikerketa arloa:\nAssumptio Proinnova Fundazioa Asunción Klinikaren ekimena da, ikerketa eta berrikuntza proiektuak eta prestakuntza eta dibulgazio programak bideratu eta bultzatzeko asmoz. Gure helburua da Fundazioaren lana pazientearen arreta eta zerbitzua hobetzea dela eta, gainera, gure ingurunean eragin positiboa izatea, batez ere Tolosaldea eskualdean, gure ekintza-eremu hurbilenean. Fundazioak hiru ardatz izango ditu:\nKlinikako prestakuntza-batzordearen bidez, Fundazioak laguntza eta finantzaketa emango ditu, era guztietako jarduerak garatzeko, bai eta prestakuntza mediko jarraitua lortzeko eta Asunción Klinikako langile guztien garapen profesional iraunkorra sustatzeko ere. Klinikako Prestakuntza Batzordearen bidez, Asuncion Klinikako langile guztien garapen profesional etengabea eta garapen profesional iraunkorra izango ditu, eta, horrela, Jasokundeko Klinika urteko prestakuntza-planaren eragina eta irismena handitu ahal izango ditugu.\nIKERKETA ETA BERRIKUNTZA:\nFundazioak, halaber, osasun-asistentziako hornitzaile gisa praktika praktikoa duten eta bikaintasuna lortzen laguntzen duten ikerketa-lanen garapena sustatu nahi du. Proiektu horiek bideratzeko arduraduna Ikerketa Batzordea izango da. Horren bidez, Asunción Klinikak bere proiektua proposatu ahal izango du, dagokion azalpen-memoriarekin batera, laguntza ekonomikoa eta/edo antolamendu-laguntza jaso dezan.\nBestetik, Fundazioak ezagutzaren transmisioa sustatuko du, espezializazio eta dibulgazio mailan. Batetik, izaera zientifikoko ekitaldiak antolatuz, jardunaldi, hitzaldi eta kongresu gisa; eta, bestetik, dibulgazio-kanpainekin, Osasun Gaiekin.\nAssumptio Proinnova Fundazioa Asunción Klinikako langileen zerbitzurako tresna izatea da gure helburua. Gure ustez garrantzitsuak diren gaietan trebatzen lagunduko dizun esparrua izan nahi du, eta, horretarako, identifika daitezkeen gai horiek nola hobetu edo interesgarriak diren jakin nahi du, bai eta ezagutza transmititu ere medikuntza- eta gizarte-mailan.\nHonako tresna hauetan zehazten da:\nIkerketa eta prestakuntza proiektuak garatzeko finantziazioa bilatzen laguntzen du.\nAsunción Klinikaren ikerketa, prestakuntza eta ezagupeneko proiektuen puntu komuna, horiek elkar ezagutu eta elkar aberasteko.\nAntolaketa- eta azpiegitura-laguntza, edozein prestakuntza-proiektu, dibulgazio edo ikerketa antolatzeko orduan.\nInformazio gehiago Fundazioari buruz:


Nola jo larrua euskal idazle gazte batekin — Eibar.ORG | Eibarko peoria\nHemen zaude: Hasiera / Blogak / Volgako Batelariak / Nola jo larrua euskal idazle gazte batekin\nJo egiozu larrua euskal idazle gazte bati. Fermin Calbeton kaleko edozein tabernatan topa dezakezu, edo Larrabetzuko edozein salmahaitan, edo Kafe Antzokiko edozein kontzertu ezin saihestuzkoren barraren ondoan. Hogeita hamar urte inguruan dituztenen artean aukera ezazu bat. Gazteagoek ezingo dizute edatekorik atera, hain dabiltza diruz larri. Baina berrogeita pikotik gorakoak saihets itzazu: alkohol gehiegi, pilula gehiegi. Hauei ez zaie hain erraz tentetzen. Seme-alabarik dutenak (eta asko dira) bazter itzazu. Zure idazlea ez dadila izan zikinegia ez garbiegia. Errepara iezaiozu orraztu gabearen look-a behar bezala zaindu duela, errepara iezaiezu pastazko betaurrekoei eta belarrietarako zuloa guztiz itxi ote zaion. Horrek asko esango dizu. Pobrea bada, ez dezala cool eman nahi, esaterako, ingelesezko eta batez ere frantsesezko izenak akatsgabe arrotz ahoskatuta. Aberaskumea bada, ez diezazula suminduen gaia atera. Klase ertainekoek hobekien jotzen dute larrua. Ez dadila izan festazaleegia ezta serioegia ere. Ez dezala Artelekun beka bat izan. Ez dadila doktoregaia izan. Ez dadila izan egungo euskal literatura guztia –berak ekoiztutakoa izan ezik– arbuiatzen duenetarikoa, ezta Euskal Literaturaren Urrezko Aroan bizi garela aldarrikatzen duen Pangloss zortzi-abizendun bat ere. Futbola gusta bekio, baina ez gehiegi; pilota ere, baina ez gehiegi. Bere azkeneko bizpahiru argitalpenak ez daitezela haur eta gazte literaturakoak izan. Gazte zirela, Xabier Lete, Ibon Sarasola edo Joxe Azurmendiren antza izan dezala. Baina inola ere ez Bernardo Atxagarena, Koldo Izagirrerena edo nihaurena, gazte ginela. Itsusia bada, onar ezazu noizbehinka irri eginarazten badizu. Baina, hori bai, ez diezazkiola idazle garaikideei buruzko zurrumurruak falta, batez ere sexu alorrekoak. Zure idazlea ederra bada, zorionekotzat jo ezazu zeure burua. Gutxiengo esplikaezin baten eskuetan zaude. Gehienek itsusiak direlako idazten dute. Batez ere saiogileak, baina horiek ez dira kalera apenas ateratzen. Koldo Mitxelenaren zakilaren kopia den dildo batekin gelditzen dira etxean. Poetez ere hobe deus ez esan. Ez zaitez zure idazleaz fida, hala ere, hirugarren edo laugarren tragoarekin batera apaltasun faltsua agertzen duenean. Esango dizu aspaldian ez duela ezer berririk atera, oraindik ez delako garaia. Idaztea bera baino nahiago duela irakurri, Borges edo Sarrionandia aipatuz. Bizitza bizi. Sentsazio berriak pilatu. Ez dela literatur modez arduratzen. Irakurleez ere ez dela arduratzen, haiek inportanteena izanik ere. La Butler aipatuko dizu. Zizek. Literaturak langileekin duen konpromisoaz mintzatuko zaizu. Sukar hura pasatua badu, literatura txikiek aurrejuzkuak gainetik kentzeko nekeaz. Euskal idazlea, gazte badarik ere, erraz nekatzen da guztiaz, hala esateaz ez bada. Niaren orohartzailetasunaz hitz egingo dizu, atseden hartzeko. Sebaldez eta ipuingintza amerikarraz. Buruan edo zirriborroan daukan eleberria, berez, ez dela eleberri bat, baina eleberrigintza hankaz goratuko duela. Ez, hobe, irauliko duela. Darabilen fikzioa eta errealitatea uztartzeko moduaz hasten denean, aukera duzu komunera joateko edo kalera zigarreta bat eskatu eta erretzera. Bizkaiko idazleez destainaz mintzatuko zaizu, mapa batean Segura non dagoen seinalatu ezingo balizu ere. Iparraldeko idazleez destainaz mintzatuko zaizu, egon den iparrena Hendaia bada ere. Ondoko mahaiko idazleei destaina egingo die, eta barran daudenei ere. Eta komunera joan berri direnei. Beka edo literatur sariren bat eskuratu dutenez edo erdarara itzuliak izan direnez gaizki esaka ibiliko da. Beraz, mesedez, gaueko une hori iristen denean, inoiz ez, inola ere ez, ezazu ahaztu hor larrua jotzeko zaudela. Ez da hainbesterako. Burua hustu ezazu. Milatik zeroraino zenbatu ezazu. Nire herriko neskatxa maite ahopean ibili ezazu. Ataka txar hori behin pasatuta, zeinean zure idazleak literaturaz baina batez ere bere buruaz hitz egingo dizun, zorionak, bestaldera igaro zara. Gogora ezazu edariak berak ordaintzeko esaten badizu ere, sosik ez duela. Hala ere, zure edaria baino ez ezazu ordaindu. Ez zara Caritas. Idazleak mantentzeaz Elkar Fundazioa eta Etxepare Institutua arduratzen dira.\nErrafa Kontea dio:\nSormena, sorkuntza, sortzea askatasunerako pausoak dira eta pausoz pauso askatasuneraino helduko gara. Larrua jotzeko dagoela gogorarazten diozunean, pagatzerakoan eta hainbat eta hainbat pasartetan disfrutatu dut. Bejondaizuela. Gora literatura, euskal literatura eta euskal idazleak. Eskerrik asko Angel Erro.\nLeire Saitua dio:\nIbili dabil testua. Gustora irakurri dut. Ez zait arrotz egiten. Grazia, pipergatza du. Euskal Herriko tronpetak tenkatzen zenbat lan. Egin dezagun gogo-bete-gogoko plan bat. Larru osteko sorkuntza garapena. Ez larru ordezkoa. Maite muinekoa. Freeki.\nDatorren kontakizuna "Nola jo larrua euskal arraunlari gazte batekin" izan zitekeen, idazle gaztearen antzera, fenomeno propioak dituen gazte taldea da eta.\nErronkak mahai gainean.


Zuzendaritzaren bulegoa | Elena Trocaola Interiorismo\nFamilia-enpresa bateko lehendakariaren bulegoa eguneratzea zen kontua. Ondorioz, bulegoa erabat aldatu da, markaren eta enpresako produktuen funtsezko ezaugarriei eutsita: kalitatea, ospea, diseinua eta tradizioa. Horiek izan dira, halaber, interiorismo-proiektu hau osatu duten pieza, material eta marken ezaugarriak. Lan-eremu zabal, dotore eta garaikidea da emaitza; argitsua da, eta komuna ere badu, ideia kontzeptual berarekin egina.\nGaur egungo garaietara egokitze aldera, erabateko aldaketa egitea izan da egitasmoaren abiapuntua. Bulegora sartzen denari modernitate- eta kalitate-itxura erakustea lortu nahi zen, enpresako produktuen manufakturarekin bat datorren irudia, alegia. Ideia estetiko argi bat eta ongi egindako gauzen aldeko jarrera irmoa enpresaren oinarrian dagoen tradizio-kutsuarekin bateratu behar ziren.\nBezeroak oso argi zituen ideiak, baina erabateko askatasuna izan genuen gure proiektua garatzeko. Proiektua aurkeztu eta bilakaeraren berri emateko bilerak gutxi, praktikoak eta erabakitzaileak izan ziren.\nGune lasai eta maskulinoa izan da emaitza: pieza ikonikoak eta, horiekin batera, diseinuaren industrian abangoardiakoak direnak; goi-zuzendaritzako altzari bikainak; argiztapen zaindua, egunean zehar unearen arabera egokitzen dena, eta gunea bateratzen duten estaldurak, berez ere garrantzitsuak direnak, hala nola moldurak, paperak eta moketak.


Boluntariotza.eus webgune berriak Euskadiko boluntariotzako baliabideen katalogoa eskura izatea erraztuko du - Eusko Jaurlaritza - Euskadi.eus\nEusko Jaurlaritzako Gizarte Politiketako sailburuorde Lide Amilibiaren esanetan, “boluntariotza-sareko baliabide guztiak boluntarioak diren edo izan nahi duten pertsonen zerbitzura daude”.\nBoluntariotzaren webgune berriaren bidez erakundeen bilaketa geolokalizatuak egin ahal izango dira, eta erakundeak jarduera-esparruaren arabera ere hautatu ahal izango dira.\nEuskadiko Hirugarren Sektore Sozialeko erakundeen egoerari buruz 2019ko Barometroan agerian jarritako azken zifren arabera, 38.525 profesional eta 158.599 boluntarioa biltzen dituzten 3.938 erakunde daude.\nErakunde guztien % 57k Bizkaian dute egoitza nagusia (2.246), % 28,7 Gipuzkoan daude (1.130) eta % 14,3 Araban (562). Azken barometroaren arabera, erakundeen % 87,9tan boluntarioak dira erakundea osatzen duten pertsonen erdia edo gehiago. Berez, erakundeen % 42,8 boluntarioek bakarrik osatzen dituzte.


Aitor Urrutia EAJren legebiltzarkide Maria Eugenia Arrizabalagaren ordez - Eskoriatza - Goiena.eus\nAitor Urrutia EAJren legebiltzarkide Maria Eugenia Arrizabalagaren ordez\nEneko Azkarate 2015-09-22 09:18\nAitor Urrutia Gasteizko legebiltzarrean (Argazkia: EAJ).\nAitor Urrutia eskoriatzarrak hartuko du Maria Eugenia Arrizabalagaren tokia Eusko Legebiltzarrean. Izan ere, Antzuolako zinegotzi jeltzale zumaiarra EAJren bozeramailea izango da Gipuzkoako Batzar Nagusietan. Arrizabalaga batzarkide da joan zen maiatzeko hauteskundeak ezkero eta legebiltzarkide izateari lagako dio, honenbestez.\nAntzuolan EAJk daukan lau zinegotzietako bat ere bada Arrizabalaga. Aurreko agintaldian ere jeltzaleen bozeramaile izan zen Antzuolako Udalean. Urrutia Eskoriatzako EAJren alkategaia eta zinegotzia izan da aurreko bi agintaldietan, 2007tik 2014ra bitartean, hain justu ere.\nEAJren legebiltzarkide taldeak aditzera eman duenez, Aitor Urrutiak (Eskoriatza, 1973) oraingo eguenean, hilaren 24an, hartuko du kargua, ofizialki, Eusko Legebiltzarrean. Orduan egingo dute-eta, Politika Orokorreko Osoko Bilkura. Urrutia apoderatua izan da Gipuzkoatik EAJren Batzar Nazionalean.\nAitor Urrutia Eskoriatzako zaharren egoitzaren administratzailea izan zen 1988tik 2010era bitartean. Ustezko "irregulartasunak" medio, kargutik kendu zuen zaharren egoitzaren Patronatuak —Eskoriatzako Udala da Patronatuko kideetako bat— 2010eko udan. Urrutiak Patronatuaren aurka ezarritako helegitea balio barik utzi zuen Eibarko epaile batek hilabete batzuk beranduago, Patronatuari arrazoi emanez. Gai honek eztabaidak sortu zituen Eskoriatzako Udalbatzarrean.


Pukwan Ferries - Sarreren salmenta, Ordutegiak eta informazioa\nPukwan Ferries Bidaiarien eta Car Ferry Sarrerak\nPukwan Ferries ferry txartela erreserbak, ferry ordutegiak, bidaiarien informazio eta promozio deskontua kupoi kodeak\nPukwan Ferries Car eta Passenger Ferry Sarrerak\nPukwan Ferries erregularra eskaintzen Koreako penintsulako Busan eta Honshu (Shimonoseki) portuan arteko programatuta bidaiarien gurutzaldi ferryak astero anitz ferryak irteerak Pukwan from Busan eta Honshu (Shimonoseki) ra Chuja batera\nPukwan Ferries sarrerak ez du inoiz izan errazagoa da, guztiak Pukwan Ferries prezioak denbora errealean quotes azkar merkeenak Pukwan Ferries sarrerak erosi ahal izateko eta Liburu Pukwan Ferries Honshu (Shimonoseki) arteko sarrerak Japonia eta Busan Korea alderatu dugu. azkar, erraz eta estresa free eta atzera berriro lortzeko modu bat Beraz, eguneko merkataritza ferry bidaia atzerrian edo opor break bidaiatzen Pukwan Ferries bilatzen dira da. Erreserbak Pukwan Ferries autoa edo bidaiari-ferryak Gurekin sarrerak eta gehiago aukerak eta malgutasuna gozatzeko.\nazken Pukwan Ferries informazioa eta ordutegiak Book Pukwan Ferries Honshu (Shimonoseki) arteko sarrerak Japonia eta Busan Korea eta helmuga gure ibilbide zehatza eta hiriko mapak lagunduko buruzko turismo informazio ferry portu buruzko informazioa barne bela zeharkatu zure Pukwan Ferries ferry bidaia marraz.\nAutoz bidaiatzen, zure familia Pukwan Ferries ferry bat zeharkatu edo oinez bakarkako bidaiari liburu gisa eta zure helmuga freskatuko da, lasaia eta pozik iristen.\nFerry Ticket Prezioak eta Erreserbak Book Pukwan Ferries sarrerak Honshu (Shimonoseki) Japonia eta Busan (Pusan) Korea artean.\nPukwan Ferry bela Honshu (Shimonoseki) arteko ibilbidea, hegoaldeko Kyushu uhartean Japonia eta Busan Hego Korea orrian. Ikusten duzun prezioa prezioa ordaindu behar da. ferryto.com at ez dago ezkutuko extras edo sorpresa, hala nola, erreserba gehitu tasak, eta ez dugu ezer Visa Electron txartela ordaintzeko kobratu aparteko. Prezioa aipatu dugu zure hautatutako Pukwan Ferries ibilbidea, onboard ostatua eta ibilgailu mota guztiak ordaindu beharko da, eta hori benetan.\nOhar: Ferryto.com ez zara Pukwan Ferry sarrerak eskaini nahi une honetan. Mesedez, erabili erreserba engine ezkerreko zure Honshu (Shimonoseki) / Busan ferry ferry zerbitzua alternatibo bat txartela erreserbatu. Pukwan Ferries buruz\nPukwan Ferries crucero ferry bat eta Honshu (Shimonoseki), Japonia eta Koreako penintsulako Busan portutik.\nBusan-Shimonoseki ferry da Pukwan Ferry konpainiarena, eta euren bulegoetan Busan eta '16 1 Uljiro-ga' Seulen at Bidaiarien International Terminal dira, eskuineko zehar Seoul udaletxetik.\nPukwan Ferries 18 00 iritsi: 08 hurrengo goizean ferry ontziak kabinak ferryak ohiko dira, gau bela eta eguneroko irteera 30 daude. Bidaian gutxi gorabehera 14 ordu irauten du. Taula gainean, ferryak euren herrialdean erosketak, vending makinak, etab moneta baita US onartzeko dolarraren. eskatutako bidaia aldiz sarritan nabarmen luzeagoa izan arren, bidaia ferry da, oro har, hegan kostua baino askoz merkeagoa, zuzeneko konexioak hainbat japoniar portu-hiri eta Txina, Korea eta Errusia artean eskuragarri.\nhoriek nazioarteko ferry zerbitzu asko oso ezagunak dira eta aldez aurretik erreserbak gomendatzen dira. Erreserbak Japonian barruan bidaia agentziak handien bidez egin ahal izango dira, zuzenean ferry enpresarekin edo zure irteera portuan. Pukwan Ferry Ordutegiak\nPukwan Ferry Ordutegiak sasoiko aldaketak gaia eta, era berean, eguraldiaren arabera aldatu daiteke. Honshu (Shimonoseki) Busan Mon / Az, irteten 18: 00, 08 iristen: 30 hurrengo egunean.\nduten zure txartela aldez 90 minutu egon behar duzun lehenagora horia duzu suposatuz. Era berean, gomendagarria da ordutegia xehetasunak baieztatzeko garrantzitsua ferry konpainia batekin edo Japonia barruan tokiko turismo informazio zentroetan. Board Pukwan Ferries On\nPukwan Ferries ematen bi eserlekuak lasaigarri hegazkin eserlekuak arlo bi solairutan for you erlaxatu eta gozatu zure bidaia. Halaber, bada, betebeharra free taula gainean denda bat, beraz, prezio merkea abantaila hartu ahal izango duzu, nazioarteko uretan.\nPukwan Ferries Irteera Prozedura en egiaztatzen\nBehin ikuskapen pasatzen duzu, duty free eremua sartu ahal izango duzu edari alkoholdunak, tabakoa, eta kamera film erosteko. Best Pukwan Ferries Sarreren prezioa Bermatzeko\nBest Prezioa Bermatua - Beti gure txikiena eskuragarri Pukwan Ferries txartelaren prezioa eskaintzen dizugu, eta ez dago ezkutuko extras edo sorpresa, hala nola, erregaiaren errekarguak edo erreserba tasak eta guk ere ez dugu ezer zure ferry Visa Electron txartela txartela ordaindu kobratu aparteko gisa. Zure hautatutako Pukwan Ferries autoa edo bidaiari-ferry txartela, onboard ostatua eta ibilgailu mota guztiak izango duzu zure ferry txartela ordaindu, eta hori benetan!\nNekez ekitaldi berean, biak barne, Pukwan Ferries txartela beste edozein tour operadorea gure onena prezioa beat edo itzulketa eskatzeko aukera eskaintzen dizu egingo dugu agintzen dugu liburuxka merkeagoak aurkituko dituzu. Pukwan Ferries sarrerak erreserbatu mesedez klikatu hemen. Taldeak, Eskola eta Social Club Pukwan Ferries Ticket Erreserbak\nFrankiziadun Group Pukwan Ferries Travel - Ferryto.com pertsonal bat dedikatu eta merkean Pukwan Ferries talde eta entrenatzaile party ferry bidaiarien erreserba zerbitzua eskaintzen eskuragarri ferry-tasak eskainiz.\nGure espezialista Pukwan Ferries talde bidaia talde asko onena ziurtatzeko izango duzu eta zure bidaiari. baldintza bakarra talde deskontatutako bidaia ferry-tasak izateko da zure alderdia, gutxienez hamar pertsona eta bidaia izan behar du aldi berean. talde Pukwan Ferries talde bidaiari buruzko informazio gehiago nahi izanez gero klikatu hemen. Pukwan Ferries Ibilgailuen Merkataritza eta Salerosketan ferry Logistika Pukwan Ferries merkantzien eta merkantzia ferryak erreserba Honshu (Shimonoseki) arteko zerbitzua pertsonal eta merkean Japonia eta Busan Korea eskaintzen.\nlehentasunezko tasak eskainiz Merkataritza-operadore eta haulers den gain Ferry Logistika, gaur egun ere gai ferry merkantzien tasak herritar partikularrak, hala nola, garraio-furgoneta hartu zerbitzua Pukwan Ferries ibilbide zerbitzua edozein nahi bezala eskaintzeko gai da. Informazio gehiago eta bat zure ibilgailu komertzial ferry crossing berehalako aurrekontua online mesedez klikatu hemen. Bezeroarentzako Arreta, Telesalmenta & Gurekin harremanetan jarri Ferryto.com egun zuzeneko Pukwan Ferries txartela prezioak lortzeko gai zara, erabilgarritasuna, ikuspegi ferryak ordutegiak eta book Pukwan Ferries autoa eta bidaiarien ferry gure eskuragarri txartelaren prezioa txikiena. Ferryto.com den Europako ferry operadore garrantzitsuenek Pukwan Ferries barne Erresuma Batua, Frantzia, Espainia, Irlanda, Holanda, Ekialdeko Europa, osoan 80 baino gehiago erreserbatu 1,200 ferry ibilbide baino gehiago erreserbatu gaitasuna eskaintzen munduko lineako handiena ferry txartel banaketa-sarearen parte da Mediterraneo, Baltikoa eta Ipar Afrikan. Informazio gehiago lortzeko, erantzun maiz egiten diren galderak edo gurekin zuzenean harremanetan jar den klikatu hemen. Guri buruz


Zer da Play Store-ren nahien zerrenda eta nola funtzionatzen duen | Androidea\nZer da Play Store denden zerrenda eta nola funtzionatzen duen\nErabiltzaile askok nola funtzionatzen duten eta Play Store dendan dagoen funtzioetako bat nahien zerrenda da. Ziur noizbait, tamaina dela eta, zure tasaren megabyte kopuru handia kontsumitzen duen aplikazio bat deskargatu nahi izan duzula, beraz, nahiago izan duzu deskargatu Wi-Fi konexioa izatean.\nAhaztu nahi ez badugu, gure agendan idatzi edo nahien zerrenda erabil dezakegu. Nahien zerrenda honakoa da gehitu gero deskargatu nahi ditugun aplikazioak edo jarraipena egin nahi diegun aplikazio horiek idazteko, ohiko prezioa jaisteko zortea badugu.\nDesioen zerrenda ona ez dena da jakinaraz iezaguzu eskaeren prezioa aldi baterako murrizten denean garatzaileak egindako eskaintza bakarra dela eta, beraz, funtzio honen izena ez da hasieran espero zitekeen bezain deskribatzailea.\n1 Nola gehitu aplikazioak edo jokoak nahien zerrendan\n2 Nola sartu Play Store dendako nahien zerrendara\n3 Kendu aplikazioak Play Store dendako zerrendatik\nNola gehitu aplikazioak edo jokoak nahien zerrendan\nLehenik eta behin nahi dugun aplikazioa edo jokoa bilatu behar dugu Gehitu nahien zerrendara eta egin klik gainean xehetasunak erakusteko.\nOndoren, egin klik bertikalean kokatutako hiru puntuetan pantailaren goiko eskuinean.\nErakutsitako aukeren barruan, hautatzen dugu Gehitu nahien zerrendan.\nKontuan hartu behar da momentu jakin batean, nahien zerrendan dauden aplikazio edo jokoetako bat erosi edo deskargatzen dugula, hau ez da erabilgarri egongo zerrenda honetan.\nNola sartu Play Store dendako nahien zerrendara\nNahien zerrendara gehitu ditugun aplikazioen edo jokoen zerrendara sartu nahi badugu, Play Store aukeretara sartu behar dugu hatza pantailaren ezkerraldetik irristatuz eta sakatuta Nahien zerrenda.\nKendu aplikazioak Play Store dendako zerrendatik\nPlay Store dendako nahien zerrendan eskuragarri dauden aplikazioak ezabatu nahi baditugu, aplikazioaren eskuinaldean bertikalean dauden hiru puntuetan klik egin eta hautatu Kendu nahien zerrendatik.\nArtikuluaren bide osoa: Androidea » Tutoretzak » Zer da Play Store denden zerrenda eta nola funtzionatzen duen


Faxismoaren kontra borrokatu edota haren biktima izan zirenei aitortza – abotsanitz.eus\n16 urtarrila, 2020 Albisteak / Politika\n75 urte bete dira gaur faxistek Jesus Carrera Olaskoaga hondarribiarra Alcala de Henaresen fusilatu zutela. Horregatik, Abotsanitz Herri Batzarraren ordezkaritza batek lore eskaintza egin dio goizeko lehen orduan Hondarribiko kanposantuan. 2018ko uztailaren 28tik daude Carreraren hezurrak herrian, familiak eskatuta urte hartako ekainaren 15ean exhumatu baitzituzten.\n1945eko urtarrilaren 16an fusilatu zuten. Bi urte lehenago atxilotu zuten Madrilen, Espainiako Alderdi Komunistako idazkari nagusi zenean. Bost hilabetez torturatu zuten epailearengana eraman aurretik. 1944ko irailean epaitu zuten eta heriotza zigorra ezarri zioten.\n36ko Gerran komunistekin borrokatu zuen, Gernikako Arbola eta Lenin batailoietako komandante bezala. Gero, Asturiasko Frontean, Euzko Gudarosteko teniente izan zen. Ondoren, PCErentzako askotariko lanak egin zituen, Bartzelonatik Frantziara ihes egin behar izan zuen arte. Frantzian, Saint Cyprien, Gurs eta Argeles-sur-Mer kontzentrazio esparruetan egon zen preso. Bertatik ihes egin zuen, Espainiako Alderdi Komunista berregituratzeko eskaria egin ziotenean.\nGaurko egunez ere, baina 1915ean, Clemente Sagarzazu jaio zen Hondarribian. Bigarren Mundu Gerra piztu zenean Frantzian bizi zen, eta bertan atxilotu zuten Erresistentziako kide izateagatik. Royalieu-Compiegne eta Neuengamme kontzentrazio esparruetan egon zen preso, eta Europan gerra amaitu baino astebete lehenago askatu zuten. Nazien kontzentrazio esparruetan preso egon den dokumentatutako hondarribiar bakarra izan zen Sagarzazu.\nGaurko lore eskaintzaren bitartez, garai desberdinetan faxismoaren kontra borrokatu edota haren biktima izan ziren herritar guztien aitortza egin nahi izan dugu.\nGaurko egunez duela 75 urte fusilatu zuten Jesus Carrera Olaskoaga


Tetraplegikoentzako dispositibo berria - Elhuyar Aldizkaria\nHasiera » Albisteak » Tetraplegikoentzako dispositibo berria\nTetraplegikoentzako dispositibo berria\nEEBBetako “Food and Drug Administration” erakundeak —osasun-politikaz arduratzen denak, hain zuzen— argi berdea eman dio freehand izeneko dispositibo elektronikoari. Alde ederra nabarituko dute hemendik aurrera gaixo tetraplegikoek, eskuak erabili ahal izateko modua eskaintzen baitu sistema berriak. Munduan ez da horrelakorik merkaturatu orain arte, ez bederen, administrazioak onetsita.\nMugimendua eragiten duten kinadak sorrarazten ditu dispositibo berriak. Larruazalaren azpian 5 cm-ko luzera duen gailu bat kokatzen da, mikroprozesadore txiki bat eta funtzionatzeko behar duen bateria dituena.\nGaixoak eskua mugitu nahi duenean, sorbaldaren bidez sortzen ditu mugimenduak (gora edo behera, ezker edo eskuinera) eta ordenadore batean jasotzen dira bertatik, ondoren, dispositiboak jasoko dituen uhin elektromagnetikoak bideratzen direlarik; uhinok, izan ere, kinada elektriko bihurtzen dira eta mugimendua eragiten dute. Bistan denez, sorbalda mugitu ahal duten gaixoek baino ezingo dute dispositibo berriaz baliatu. Gainera, bateraezintasunak ere sortzen ditu aparatuak, taupada-markagailuekin, esate baterako.


kangert – Tropela.eus bloga\n#276 Tropela.eus podcastak: 2018ko Frantziako Tourra errepasoak – 17. etapa\n2018ko Frantziako Tourreko 17. etapa, Kangert (AST) izan bada protagonista ere, Quintanak (MOV) irabazi du. Gainera sari bikoitza lortu du izan ere taldekako sailkapeneko lidergoa ere berreskuratu dute. Etapa “esperimentu” honetarako ikusmina zegoen eta irteera espero baino kaxkarragoa izan bada ere, sailkapen nagusian aldaketak eragin ditu. Thomasek (SKY) lidergoari sendo eusten dio baina Froome taldekideak (SKY) postu bat galdu du Dumoulin (SUN) bere aurretik helmugaratu baita. Hau eta gehiago kontatzen du Egoitz Lizasok (@elizaso) podcast honetan.\nBidaltzailea:Tropela Elkartea 2018-07-25 Hemen argitaratua:Errepasoa, Frantziako Tourra, PodcastakEtiketak: Dumoulin, faboritoak, Froome, kangert, mendia, Movistar, podcast, Quintana, ThomasUtzi iruzkina #276 Tropela.eus podcastak: 2018ko Frantziako Tourra errepasoak – 17. etapa bidalketan\nMikel Landa Giroko hautagai nagusia\nSekula ez du Tropelak euskal txirrindulari bat Giroko hautagai nagusien multzoan izan, eta esango nuke Tourrean eta Vueltan ere ez. A ze esperantzak piztu dituen Murgiako txirrindularia zaleon artean!!\nIzan ere ez da soilik hautagai nagusien multzoan sartzeko besteko meritu izatea: momentu honetan Tropelan hautatuena dugu SKYko liderra. Eta ez da harritzekoa ikusita iaz erakutsi zuen maila eta aurtengo denboraldi hasiera bikaina.\nOsasun arazoak edo behar beste errendimendua aurkitu ezinda zebilela jakin genuen denboraldi hasieran. Martxoa amaiera arte ez da lehian hasi baina Garrastatxun gora zalantzak uxatu zituen arabarrak. Etapa eta lidergoa eskuratu zituen, baina lasterketa erritmo faltak eraginda seguruenik, ez zen eusteko gai izan. Taldeak berak ere ez zuen espero sailkapen nagusiaren lehian izatea, baina ez zuen harritu etapa garaipenak. Continue reading “Mikel Landa Giroko hautagai nagusia”\nBidaltzailea:Egoitz 2016-05-01 Hemen argitaratua:Euskaldunak, Italiako GiroaEtiketak: Fuglsang, Igor Anton, kangert, Mikel Landa, Nibali, TrentinoUtzi iruzkina Mikel Landa Giroko hautagai nagusia bidalketan\nHirugarren astean murgilduta jada, Frantziako Tourreko pelotoi handiak bigarren atseden egunera iristeko etapa hau gainditu beharra dauka. Beste behin, azken egunetako joera berdintsua izango du etapa honek. Oso ibilbide aproposa izango dute iheslariek arrakasta izateko, are gehiago, azken bi egunetako pelotoiaren jarrera eta abiadura ikusirik. Gapeko etapako irabazlea ihesaldian egongo delakoan gaude.\nIhesaldia antolatzeko abiadura izugarria izango da hasierako kilometroetan, baina behin ihesaldia antolatuta dagoela, pelotoiak hanka altxa eta iheslariek errenta polita irabaziko dute mugimendua Gapeko helmugara eraman ahal izateko. Ibilbideak bi mendate dauzka, bereziki garrantzitsua izango da azken mendatea Col de Manse (8.9km, 5.6%), 12 km-ren faltan gaindituko dutelarik. Mendate honetan erabakiko da etapako irabazlea, gorantz ez bada, beherakoan. Oso jaitsiera bihurria da eta teknikoki trebeak diren txirrindulariek abantaila izan dezakete jaitsiera arriskutsu honetan. Continue reading “Aurre analisia: 16. etapa: Bourg-de-Péage / Gap (201 km)”\nBidaltzailea:Seibol 2015-07-19 2015-07-19 Hemen argitaratua:Aurre analisia, Frantziako TourraEtiketak: Bakelandts, Gallopin, kangert, Kelderman, Kwiatkowski, Nibali, ValverdeUtzi iruzkina Aurre analisia: 16. etapa: Bourg-de-Péage / Gap (201 km) bidalketan


Andoaingo Rock Jaialdia, aurten bai | Nontzeberri\nHasiera/MUSIKA/Andoaingo Rock Jaialdia, aurten bai\nAndoaingo Rock Jaialdia XIII. edizioa programatu da datorren ekainaren 19rako. Kartel potentea osatu da Belako, Inoren Ero Ni, Audience, Rüdiger eta Ángel Kaplan taldeekin.\nPandemiak eragindako etenaldiaren ondoren, aurten Andoaingo Rock Jaialdia burutuko dute bi eszenatokitan banatuta, Ondarreta ikastetxeko patioan eta Bastero Kulturgunean, eta bi agertokia horietan, ekainaren 19ko egunean zehar kontzertuak txandakatuko dira.\nAudience gernikarrek emango diote hasiera jaialdiari 12:30ean, Ondarreta ikastetxeko patioan. Tolesdurak izeneko lana haizatuko dute. Eta geroago, 15:30ean, agertoki berean, Rüdiger artista (Felix Buff) arituko da. Willis Drummond, Joseba Irazoki, Petit Fantôme eta beste hainbat bandetan bateria-jole ibili da. Orain, lan pertsonaletan murgildu da Rüdiger deritzon proiektuarekin. Before it’s vanished estreinako diskoa aurkeztuko du. Adituen hitzetan, “Posta-txartel panoramiko baten aurrean gara, adingabeko melodiak, britpopa, Laurel Canyoneko psikodelismo eztia eta 90 urteetako oinarrizko indie rockaren kolaketa bat. Aurkezpen bira honetan, urteetan bidelagun duen Joseba Irazoki izango du alboan”.\nGero Basteron, 17:45ean, Angel Kaplan eta bere bandaren emanaldia antolatu da. 19:00etan, Inoren Ero Ni (Ondarretako patioa) talde beterano eta beti interesgarriak hartuko du oholtza. Il cercatore di perle azken lana aurkeztuko du.\nIluntzean, Belako taldeak hartuko du Bastero Kulturguneko agertokia jaialdiari amaiera emateko. Iaz plazaratutako Plastic Drama lana aurkeztuko dute.


Raquel González, Alderdi Popularraren hautagaia\nuriola.eus 2019-05-07 12:50 Politika Bilbo\nRaquel González Díez-Andino (Bilbo, 1976ko irailaren 17a) izango da Alderdi Popularrak maiatzaren 26ko hauteskundeetan aurkeztuko duen zerrendaburua. Deustuko Unibertsitatean Zuzendaritza Idazkaritzako diploma eskuratu zuen eta, gaur egun, Bizkaiko Alderdi Popularreko presidentea da.\nuriola.eus 2019-05-06 11:38 Politika Deustualdea\nHauek dira apirilaren 28ko hauteskundeetan Bilboko 1. barrutian eman ziren emaitzak. Bertan, Deustu, Deustuibarra, Arangoiti, Ibarrekolanda, San Inazio eta Elorrieta auzoetako mahaietan jaso zituzten boto kopurua eta zein alderdiri dagokion ikusi daiteke.\nHauteskundeen emaitzak 3. barrutian\nuriola.eus 2019-05-06 11:33 Politika Otxarkoaga - Txurdinaga\nHauek dira apirilaren 28ko hauteskundeetan Bilboko 3. barrutian eman ziren emaitzak. PSE alderdiak Otxarkoagako auzoan irabaztea lortu du. Arangoitirekin batera PSEk irabazi dituen bi auzoak dira.\nHauteskundeen emaitzak 2. barrutian\nuriola.eus 2019-05-06 11:26 Politika Uribarri\nHauek dira apirilaren 28ko hauteskundeetan Bilboko 2. barrutian eman ziren emaitzak. Bertan, Zurbaran, Loruri, Uribarri, Matiko, Castaños eta Arabella auzoetako mahaietan jaso zituzten boto kopurua eta zein alderdiri dagokion ikusi daiteke.\nHauteskundeen emaitzak 4. barrutian\nuriola.eus 2019-05-06 11:12 Politika Begoñaldea\nHauek dira apirilaren 28ko hauteskundeetan Bilboko 4. barrutian eman ziren emaitzak. Bertan, Begoña, Santutxu eta Bolueta auzoetako mahaietan jaso zituzten boto kopurua eta zein alderdiri dagokion ikusi daiteke.\nHauteskundeen emaitzak 5. barrutian\nuriola.eus 2019-05-06 10:53 Politika Alde Zaharra\nHauek dira apirilaren 28ko hauteskundeetan Bilboko 5. barrutian eman ziren emaitzak. Bertan, Zabala, San Frantzisko, Zazpikaleak, San Adrian, Solokoetxe, Miribilla, Atxuri, Bilbo Zaharra, Iturralde eta Abusu auzoetako mahaietan jaso zituzten boto kopurua eta zein alderdiri dagokion ikusi daiteke.\nuriola.eus 2019-05-06 10:37 Politika Abando - Indautxu\nHauek dira apirilaren 28ko hauteskundeetan Bilboko 6. barrutian eman ziren emaitzak. EAJ, PSE eta VOX alderdiek gorakada izugarria eduki dute Indautxun eta Abandon.\nHauteskundeen emaitzak 8. barrutian\nuriola.eus 2019-05-06 10:31 Politika Zorrotza\nHauek dira apirilaren 28ko hauteskundeetan Bilboko 8. barrutian eman ziren emaitzak. Bertan, Altamira, Basurtu, Masustegi, Zorrotza eta Olabeaga auzoetako mahaietan jaso zituzten boto kopurua eta zein alderdiri dagokion ikusi daiteke.\nHauteskundeen emaitzak 7. barrutian\nuriola.eus 2019-05-06 10:10 Politika Errekalde\nHauek dira apirilaren 28an Bilboko 7. barrutiko emaitzak. Ametzola, Errekalde, Iturrigorri, Irala, Larraskitu eta Uretamendi auzoetako mahaiak jaso zituzten botoen neurketa.\nAna Viñals, Elkarrekin Podemosen hautagaia\nuriola.eus 2019-05-03 12:15 Politika Bilbo\nAna Viñals Blanco (Bilbo, 1986ko maiatzaren 14a) publizista izango da Elkarrekin Podemosek maiatzaren 26ko hauteskundeetan aurkeztuko duen zerrendaburua. Bilboko 'zirkuluetan' hasi zen politikagintzan eta Eusko Legebiltzarretik pasa ostean Bilbora itzuliko da alkatea izateko nahiarekin.


Hiriko emakumeen historia, dokumental batean : Bidasoko Hitza\nHiriko emakumeen historia, dokumental batean\nDatorren hilaren 21ean, Parean elkarteak 'Irungo emakumeak plazara' dokumentala proiektatuko du Oiasso Museoan. Irundar pospologileen eta mandatugileen historia jasotzen du dokumentalak.\nPoxpologileen eta mandatugileen historia jasotzen du dokumentalak.\nDatorren hilaren 21ean (osteguna), Parean elkarteak ‘Irungo emakumeak plazara’ euskarazko dokumentala proiektatuko du Oiasso Erromatarren Museoan. Vicente Olazabal, Dolores Salis, Menchu Gal, Julia Iruretagoyena eta Leire Landa irundar ezagunen edota pospologileen eta mandatugileen historia jasotzen du dokumentalak. Gipuzkoako Foru Aldundiaren eta Irungo Udalaren laguntza jaso du Parean elkarteak.\nEra berean, datorren martxoaren 16an ‘Irungo emakumeak plazara’ paseo historikoa egingo dutela jakinarazi dute elkartetik. 11:00etan abiatuko dira San Juan plazatik eta Mertxe Trantxe historialariaren laguntzaz, emakume horiek gertutik ezagutuko dituzte.\nElkartetik diotenez, dagoeneko hiriko zazpi eskola publikoetako LHko laugarren mailako ikasleei eskaini diete dokumentala. Ikastetxe bakoitzak emakume bana hautatu eta hiru hilabetez lanketa berezi batean ibili dira.


lasterketak.com korrikalarien zerbitzura - Goierriko Hitza : Goierriko Hitza\nBuber Saria jaso du Euskal Herriko herri lasterketen albisteak biltzen dituen Alberto Mellaren webguneak\nLanbidez informatikaria da Alberto Mella eta zaletasunez, korrikalaria. Herri lasterketetan parte hartzen du Beasainen bizi den otxandioarrak eta korrikalari bezala nabari zuen hutsunea betetzera etorri da Mella: Euskal Herriko herri lasterketak bilduko dituen egutegi bat ematera. Lasterketak.com sortu zuen duela 3 urte eta urtetik urtera webgunea osatzen joan da. Egunero mila lagunek baino gehiagok bisitatzen dute lasterketak.com; astelehenetan bikoiztu egiten da bisitari kopurua, lasterketetako sailkapenengatik. Abenduaren 1ean berri pozgarria jaso zuen Mellak: interneteko Buber sarietan, saritua izan baita bere webgunea. Afizioa eta ofizioa uztartu ditu Alberto Mellak lasterketak.com webgunean. “Beti ibili naiz korrika. Karrerak non zeuden ikusteko, interneten ibiltzen nintzen. Baina falta zen, toki bat, egutegi bat, denak bateratzen zituena. Karrera batzuk webgunerik ere ez zuten. Askotan ahoz aho jakiten nuen karreren berri. Webgune bateratu baten beharra ikusten nuen. Ideiari bueltak ematen hasi eta informatikaria naizenez, plataforma bat prestatu eta pixkanaka eboluzionatzen joan naiz”. 2008ko abenduaren 8an jarri zuen sarean lasterketak.com. “Egutegia eta albisteak jarri nituen hasieran”, dio Mellak. Pixkanaka atalak gehitzen joan da. Sailkapenak eta argazki eta bideoak ere sartzen ditu. Mapa bat ere badu. “Geoposizionatuta jarrita dauzkat karrera guztiak. Mugikorretarako ere badaukat prestatuta”. Berrikuntzak sartzen joaten da poliki-poliki baina webgunea egunero elikatzen nahikoa lan duela azpimarratu du Mellak. “Gauean edo, lanerako joan-etorrian, trenean aritzen naiz. Hala ere, justu-justu ibiltzen naiz, karrera pilo bat dago eta. Gero eta lasterketa gehiago daude”. Igande gauetan izaten du lanik handiena normalean, eguneko lasterketetako sailkapenak sartzen. “Igande batzutan zortzi karrera ere izaten dira. 14 izan direnak ere badaude. Eta jendeak lehenbailehen ikusi nahi izaten ditu sailkapenak. Sare sozialen bitartez, jendeak oso azkar galdetzen dizu. Jendeak korrika egin, etxera iritsi eta sailkapena jakin nahi izaten du. Azkartasuna gustatzen zait”. Informazio asko iritsi egiten zaio Alberto Mellari, baina gehienean, bila aritu behar izaten du oraindik.\nGero eta lasterketa gehiago\nUrte hauetan guztietan, ondorio bat atera du Alberto Mellak: gero eta lasterketa gehiago dagoela. Egutegia erabilterrazagoa egiteko, lasterketak luzeraren arabera sailkatu ditu. 1,609 kilometrokoak, 10 kilometro baino gutxiagoakoak, 10 kilometrokoak, 11 eta 20 kilometro bitartekoak, 21,097 kilometrokoak, 22-41 kilometro bitartekoak, 42,195 kilometrokoak, 42 kilometrotik gorakoak, igoerak eta mendi lasterketak. “Jendeak luzera ezberdinetako lasterketak prestatzen ditu eta errazago bilatzeko egin dut sailkapena. Jendeari gustatu zaio”, azpimarratu du.\nLasterketak aukeratzerakoan Euskal Herriko zazpi herrialdeetan jarri du muga. “Muga bat jarri behar izaten da eta nik Euskal Herrira mugatzen dut. Euskal Herrikoak, zazpi probientzietakoak, sartzen ditut. Salbuespen bat egiten dut. Bizkaiko mugan dagoen Burgosko karrera bat sartzen dut, idatzi egiten didatelako, espreski, egutegian sartzeko. Horrela eskatuta, jarri egiten dut. Muga jarri beharra daukat. Errioxan ere karrera pilo bat dago, Huescan, Cantabrian… muga bat jarri behar da eta nahiz eta gertu egon, ez ditut jartzen”, dio.\nAlberto Mellaren lana, egunero, jarraitzen duten mila lagun badira gutxienez. Korrikalariei zerbitzua ematen die. “Hasi nintzenean, 100era iristea ikaragarria iruditzen zitzaidan. ‘100 lagun nire webgunean!’ pentsatzen nuen. Orain, egunero, mila sartzen dira gutxienez. Hori jende asko da, eta geroz eta gehiago dira. Orain astelehenetan, normala da 2.000tik gora bisitari izatea Udatik hona igoera nabarmena izan da. Errekorra, iaz, San Silbestre inguruko fetxa horietan izan nuen, 2.000tik gora bisitari izan nituen”, zehaztu du otxandioarrak. “Hasi nintzenean facebook eta twiter ez ziren erabiltzen. Gaur egun, edozein albiste edo lasterketa sarera bidali behar dituzu. Facebooken eta Twiterrean ia bi milana jarraitzaile ditu webguneak. Albiste bat sartu eta guztiei iristen zaie. Egiten dudan lana zabaldu egiten du facebookek”, gaineratu du. Bisitarien hazkuntza horretan, egunero eduki berriak jartzeak laguntzen duela uste du. Dena den, korrikalarien artean erreferentzia gune bilakatzen ari da lasterketak.com. Korrikalarien aldetik erreferentzia bada ere, lasterketen antolatzaileei kosta egiten omen zaie informazioa bideratzea. “Gehienetan, nik bilatu behar izaten ditut baina asko iristen zaizkit, batez ere berriak. Pixkanaka erreferentzia bihurtzen ari da. Hori ona da, baina ardura handia da. Behin, lasterketa bateko ordua aldatu zuten, nik ez nuen albistea eguneratu eta jendea berandu iritsi zen lasterketara. Lana ondo egitea eskatzen du”.\nBorondatez, zaletasunez hartu du Alberto Mellak beregain zerbitzu hau. “Partikularrentzako ez da dirulaguntzarik egoten, nahiz eta zerbitzu handia eman”, azpimarratu du Mellak. Ampo kooperatibaren dirulaguntza du bakarrik, momentuz. Laguntza horri esker, usb-a, interneteko konexio mugikorra erosten du “eta horrela trenean lan egin dezaket”. Gehiegi ez da saiatu babesleak aurkitzen baina beste babesleren bat lortuko balu, argazki makina profesionalago bat erosiko luke, argazkien kalitatea hobetzeko. Jakin baitaki, egutegiarekin eta sailkapenekin batera, argazkiek arrakasta handia izaten dutela. “Denbora asko egon naiz lesionatuta eta karrera pilo bat ikustea tokatu zait. Argazkiak ateratzeko aprobetxatu dut. Dezente atera ditut. Jendeak asko eskertzen du”. gaineratu du. Baina oraingoz ez du denborarik hartu babesleak bilatzeko, nahiz eta jakin badakien publizitaterako ere egokia dela bere webgunea. “Kirol dendentzat adibidez, publizitatea egiteko oso leku ona da. Egunero mila bisita izaten ditut, eta oso jende espezifikoa da, kirolariak, atletak. Hortik joan beharko nintzateke, baina poliki-poliki joango naiz”. Webgunetik bizi ote daitekeen galdetu diogu. “Ez, ezinezkoa da. Mila bisita edukita ez. Milioi bat bisita izanda, potoleren bat etorriko zen bila”.\nErabiltzaileen esker ona\nHala ere, erabiltzaileen esker ona jasotzen du egunero eta horrek aurrera egiteko indarra ematen dio. “Ni hasi eta berehala beste bi webgune atera ziren: atletismotope.com eta vamosacorrer.com, bat Diario Vascokoa eta bestea, El Correo taldekoa. Webgune handiak dira, babes handia daukate atzetik. Atera zirenean kezkatu nintzen pixka bat, baina ni goraka eta goraka noa eta gustura nago, ezin naiz kexatu”. Berrikuntzak ere pentsatzen ari da. “Pentsatzen ari naiz, paralelo bezala edo integratuta, ez dakit oso ondo, munduko maratoien inguruko webgune bat egitea. Lana ematen du, baina ez hainbeste, maratoiak hilabete konkretu batzuetan egiten baitira eta ez dauka presarik sartzeko. Ez dakit zenbat mila maratoi dauden munduan. Zerrenda luzea daukat, baina oraindik pilo falta zaizkit”.\nIrudiari garrantzia handia ematen dio Alberto Mellak eta inguruko lasterketeko milaka argazki sareratu ditu. Adibidez, Zegama-Aizkorri mendi maratoiko 980 argazki; Txindoki igoera bertikaleko 389 argazki; Beasaingo herri lasterketako 400 argazki; Donostiako maratoiko 898 argazki; Beasaingo San Silbestreko 402 argazki; Zarauzko kros mistoko 590 argazki; Ataungo kroseko 199 argazki; Ehunmilakekoak… Teknologia berriek eskaintzen dituen aukerak ondo aprobetxatzen ditu Mellak. Horren adibidea da, Ehunmilak eta Goierriko Bi Handiak lasterketetako irudiak zuzen-zuzenean eskaini zituela.\nBuber saria irabazi du lasterketak.com webguneak\nErabiltzaileen esker ona jasotzeaz gain, adituen saria ere jaso du lasterketak.com webguneak. Abenduaren 1ean, Buber Sariak banatu zituen Internet&Euskadi Elkarteak Bilbon, Eitb-ko Multibox aretoan . Blog edo web korporatibo onenaren atalean www.lasterketak.com izan da saritua. Zer esanahi dauka sariak zuretzat? Egunero egiten dugun lanari beste errekonozimendu bat da. Honekin piska bat ezagunagoak egitea espero dugu eta horrela bisitak areagotzea. Zein izan da saria? Izugarri pisatzen duen brontzezko irudi bat da. Ez dago sari ekonomikorik. Herritarren saria bazeneukan. Orain beste errekonozimendu bat etorri zaizu. Lanean jarraitzeko indarra emango du, ezta? Horrelakoak aurrera jarraitzeko indarra eta motibazioa ematen dute. Baina sariak baino gehiago, jasotako zorion mezu guztiek ematen dute indarra.aa


Vital Fundazioaren eta Ajebask-Araba erakundearen arteko hitzarmena ekintzailetza bultzatzeko - Araba ekinean\nIrailaren 15ean startupek BIND 4.0 programan izena emateko epea ixten da\nHona hemen UPV-EHUren Inizia enpresa-mintegia\nVital Fundazioaren eta Ajebask-Araba erakundearen arteko hitzarmena ekintzailetza bultzatzeko\nVital Fundazioak eta AJEBASK-Arabak (Arabako Enpresaburu Gazteen Elkarteak) ekintzailetza eta Arabako enpresen nazioartekotzea bultzatzeko hitzarmen bat sinatu dute. Hitzarmenak jarduteko sei ardatz nagusi jasotzen ditu:\nAutoenpleguaren inguruan sentsibilizatzeko 12 jardunaldi egingo dira LHko eta Batxilergoko ikastetxeetan.\nEkintzailetzaren inguruko sentsibilizazioa eta informazioa\nZazpi jardunaldi dira guztira, eta landa-garapeneko agenteei, gizarte-langileei, dinamizatzaileei eta teknikariei zuzenduta egongo dira.\n“Globalizate Plus” programa\nEpe laburrean nazioartekotzeko orientazio estrategikoari, marka-irudiari eta giza baliabideei lotutako oinarrizko alderdiak finkatu behar dituzten enpresak (8-10 enpresa) aholkatzeko programa.\n“Esperientziarekin ikastea” proiektua\nBere borondatez ekintzaileei eta enpresei aholkularitza eskaintzen dien SECOT Profesional Seniorren Elkartearekin egindako akordio bat da. Aditu horien bitartez, beren negozio-plana abian jartzeko edota beren enpresa-ideiek enpresaren lehen bi urteetan duten bideragarritasuna aztertzeko laguntza jaso ahal izango dute ekintzaileek.\nPrograma horren bidez, enpresak irratian agertu ahal izango dira, komunikabide horren bitartez ezagutzera emateko.\nEta, azkenik, Ajebaskera lan bila joaten diren eta gizarte-bazterkeriako egoeran edo lan-esperientziarik gabe dauden gazteei laguntzeko aukera hartzen da kontuan.\nHonako esteka honetan lor dezakezue informazio osatua.


Ezkerraldearen bihotzean, badago euskararen arnasgune bat. Autogestionatua da, adin guztietako pertsonei eskaintzen dizkie jarduerak eta auzoko giroan erabat txertatuta dago. Halaber, herritarren onespenaz gain, Udalaren oniritzia ere badu. Ez da makala orain arte egindakoa. Gehiago ezagutu nahi? Bada, ongi etorri Portugaleteko Merkatura. Iban Lantxo.\nIzenak dioen moduan, Merkatua hasieran horixe bera zen: herriko azoka tradizionala. Alde Zaharrean zegoen, garai hartako herritarren topagunerik garrantzitsuenean. Bizitza sozialaren erdigunea izanik, bertan gauzatzen zituzten portugaletetarrek arrantzale eta baserritarrekin egin beharreko salerosketak. Alabaina, azken 20 urteotan egoera zeharo aldatu da. Ezkerraldean ezarritako aisialdi eta merkataritza politikek, kontsumoan eta merkataritza gune handietan oinarrituta, hiriguneak mugitu dituzte. Portugalete herri malkartsuan, gainera, aldaketa bereziki sinbolikoa izan da, Ibaizabalen ertzean zeuden erdiguneak aldapan gora igo baitzituzten. Mintzaira bera ere aldatu zen: lehen, egunerokoak egiteko, herritarrak “jaitsi” egiten ziren; egun, ordea, “igo” egiten dira. Garai berrian, antzinako nagusitasuna galdua zuen Alde Zaharrak. Merkatuari dagokionez, hutsik geratu zen, erabilerarik gabe.\nZer egin, beraz, eraikin zaharrekin? Udalak berak lugorri utzia zuen, Hirigintza Plan berria abian jarri nahi izan zuenean. Alde Zaharreko Auzo Elkarteak, haatik, bazituen hainbat ideia. Haren hitzetan, espazio fisiko hori ezin hobea zen “herriari kultur eta gizarte eskaintza egiteko; azken buruan, auzoko giroa berpizteko”. Hala, proiektu zehatz bat aurkeztu zion Udalari. Erraz irudika ditzakegu hortik aurrera etorri zirenak, zer-nolako negoziazioak egon ziren. Azkenean, orain hiru urte, bi eragileek akordioa egin zuten. Elkarteak uste du erabilera-hitzarmena erdietsi zuela “Udala presiopean zegoelako; izan ere, Hirigintza Planeko ildo askotxok oso harrera txarra izan zuten herritarren artean”.\nHitzarmena sinatu arteko bidea nahiko traketsa izan zen, eta, ideia sendotzeko, Auzo Elkarteak bidelagunak behar zituen. Hortaz, eman beharreko lehenengo pausoa Merkatua Kudeatzeko Elkartea sortzea zen, herri mugimenduetako kideen laguntzarekin.\nAipatu elkarteko partaide Asier Alcedok (Portugalete, 1996) ongi ezagutzen ditu garai hartan egondako tirabirak: “Udalak hasieran proposatu zigun plana xumeegia zen: soilik asteburuetan irekitzea, umeentzako parketxo txiki bat jartzea... ezer gutxi gehiago. Gure planaren asmoa, ordea, askoz handiagoa zen; gainera, aurreikusita geneuzkan Udalak begi onez ikusten ez zituen egitasmoak”. Alcedo hitzaldiei buruz ari da, adibide bat jartzearren. “Politikarik ez zutela nahi argi utzi zuten... baina zer da auzogintza, politika ez bada?”.\nDena dela, orain arte ez omen du traba askorik jarri. Alcedoren aburuz, “alde batetik, arazorik ematen ez dugulako, eta, bestetik, egiten dugunak balio erantsia ematen diolako Alde Zaharrari”. Nahiko autonomoak dira, beraz. “Asegurua geuk ordaindu behar dugu, eta garbiketaz eta argiaz Udala kargutzen da. Bestalde, herriko eragileetako bat den heinean, lekua behar duenean lasai asko erabil dezake eraikina; urteroko Folklore Azoka egiteko, adibidez”.\nEkintzak eta erronkak\nAlcedok argi dauka: “Egia da Udalari egiten dugunaren kontu eman behar diogula, baina gure konpromisoa ez da harekin, auzoarekin baizik”. Herriarentzat eta herriak sortua da, baina ez era despotikoan; izan ere, portugaletetarren parte hartzea ezinbestekoa da proiektua aurrera eramateko. “Guk eskaintza zehatza egin arren, menua askoz osatuagoa egongo da elkarlanean oinarritzen bada. Beti egon behar dugu besteen iradokizunak entzuteko prest”. Filosofia hori oinarri, aurrera atera izan diren beste proiektu batzuen ordezkariekin bildu ziren (Gernikako Astrakoekin, kasurako), eta bilera haietatik hainbat ideia interesgarri ekarri zituzten.\nMerkatua berriro ireki zenetik, bi urte igaro dira. Ez da hutsala orain arte lortutakoa: euskaraz modu naturalean funtzionatzeaz gain, ekintza ugari egin dituzte, eta egitasmo berri askotxo nola eratu diren ikusi dute (informazio gehiago eta adibideak nabarmendutako koadroan).\nHerrian uzten ari den arrastoa gero eta sakonagoa da, eta nabaria da tresna honi esker herriak autogestionatutako kultur eskaintzak egundoko aurrerapausoa eman duela. “Aukera ikaragarria da. Herritar piloa etorri zaigu espazio eske, eta horrek izugarri motibatzen gaitu” dio Alcedok. “Halere, gure kezkarik handiena ere horixe bera da, hau da, askotan kudeatzaile soilak garen sentsazioa dugu, eta sortzaile ere izan nahiko genuke. Gainera, ez da hori guk nahi dugun partaidetza mota, baizik eta proiektuaren gaineko interesa duen edonor barruan sentitzea eta modu aktiboan parte hartzea. Bide horretan, erronka polita daukagu oraindik, zalantza barik”. Harago joan nahi dute, alegia. “Ezin garelako inoiz konformatu. Proiektua indartu beharrean gaude; egunen batean lekurik gabe geratzen bagara, honek arriskurik gabe biziraun dezan”.\nOraingoz, ideiak ez dira falta Merkatua Kudeatzeko Elkartean. “Oraintxe, buru-belarri gabiltza Alternatiben Herria-ren moduko ekimenen bat sortu nahian. Badakigu Portugaleten herri mugimendu handi eta zabala dagoela, eta oso ongi egongo litzateke denok elkar ezagutzea, sinergiak sortze aldera”. Hori guztia ahaztu gabe, jakina, Portugaleteko agendan jada ongi finkatuta dauden urteroko data bereziak (Solstizio Gaua, Alde Zaharreko Astea, Musika Azoka, etab.) eta asteroko ekintzak (Txikigunea, tailerrak, hitzaldiak). Hau da, ametsa da Merkatua topagune erraldoia izatea, antzina bezala. Ez baitute ahazten hasiera-hasieratik horixe bera izan dela eraikina biziberritzearen helburua: elkarrekin bizitzea gizarte berri batean.\nMerkatuan biltzen direnak\nEuskararen erabileraz eta transmisioaz hausnartzeko eta horretan eragiteko sortutako (H)arituz taldea.\nUdako Solstizio Gaua, erabat errotua Alde Zaharrean.\nPikotos Elkarteak urtean behin antolatzen duen +++Musika Azoka.\nGaragardo Azoka. Milaka garagardozale elkartzen dira, udazkenero, Portugaleteko kuadrillek antolatzen duten “BeerNikolas” Garagardo Azokan.\nSiriako errefuxiatuentzako materialen bilketan lortutako arrakastak haien aldeko lana handitzeko motibazioa areagotu zuen.\nMugimendu Feminista indartu egin da, eta Merkatuari bere kutsua ekarri dio, prestakuntza eta tailerrak eskainita. Batukada feminista taldea ere sortu dute: Lurrikara.\nMarruka herri proiektu komunikatiboak Portugaleteko herri mugimenduen eta auzoetako ekimenen inguruko informazioa eskaintzen du.\nGau-giroa: kontzertuak, hilean behin.\nTxikigunea: umeek jolasteko gune autogestionatua, jostailu sexistarik eta belikorik gabea.